sagorsarker/bangla-wikipedia huggingface dataset:
দেবী (২০১৮-এর চলচ্চিত্র)

দেবী: মিসির আলি প্রথমবার ২০১৮ সালে মুক্তিপ্রাপ্ত একটি বাংলাদেশী রহস্যধর্মী চলচ্চিত্র। চলচ্চিত্রটি নির্মিত হয়েছে বাংলাদেশের প্রখ্যাত সাহিত্যিক হুমায়ূন আহমেদের বিখ্যাত মিসির আলি ধারাবাহিকের "একই নামের" প্রথম উপন্যাস থেকে। বাংলাদেশে সরকারী চলচ্চিত্র অনুদানে নির্মিত চলচ্চিত্রটি পরিচালনা করেছেন অনম বিশ্বাস।। চলচ্চিত্রটির প্রযোজক জয়া আহসান এবং তার প্রযোজনা প্রতিষ্ঠান সি-তে সিনেমা। এতে মিসির আলি চরিত্রে অভিনয় করেছেন চঞ্চল চৌধুরী এবং রানু চরিত্রে অভিনয় করেছেন জয়া আহসান। এছাড়া অন্যান্য গুরুত্বপূর্ণ পার্শ্ব চরিত্রে অভিনয় করেছেন লাবণ্য চৌধুরী (কিশোরী রানু), শবনম ফারিয়া, অনিমেষ আইচ ও ইরেশ যাকের।
চলচ্চিত্রটি নির্মাণের অব্যবহিত পূর্বে হুমায়ূন আহমেদের একই উপন্যাসের গুল্প নকল করে তার নাম উল্লেখ না করে তাকে কৃতিত্ব না দিয়ে "ইএসপিঃ একটি রহস্য গল্প" চলচ্চিত্র নির্মাণ করা করা হয়, ফলে এ নিয়ে বাংলাদেশী গণমাধ্যমে ব্যাপক সমালোচনা হয়। হুমায়ূন আহমেদের স্ত্রী ও দেবী চলচ্চিত্রের গল্পের সত্ত্বাধিকারী মেহের আফরোজ শাওন ও চলচ্চিত্রের পরিচালক জয়া আহসান অনুমতি না নিয়ে ও কৃতিত্ব না দিয়ে চলচ্চিত্রটি নির্মাণ করার প্রতিবাদ জানান।
২০১৮ সালের ১লা জুন চঞ্চল চৌধুরীর জন্মদিনের দিন তিনি নিজে এক ভিডিওবার্তার মাধ্যমে ৭ই সেপ্টেম্বর, ২০১৮ সালে চলচ্চিত্রটি মুক্তির ঘোষণা দেন। কিন্তু পরবর্তীকালে ছবিটির মুক্তি পিছিয়ে যায় এবং ২০১৮ সালের ১৯শে অক্টোবর বাংলাদেশের প্রেক্ষাগৃহে মুক্তি পায় দেবী। ১০ নভেম্বর অস্ট্রেলিয়ার বিভিন্ন শহরে দেবী মুক্তি দেওয়ার জন্য নির্ধারণ করা হয়।
দেবী চলচ্চিত্রটি বাংলাদেশ সরকারের অনুদানে নির্মিত চলচ্চিত্র। যেটির শুটিং শুরু হয় ২০১৭ সালের মার্চে। ২০১৮ সালের ১১ এপ্রিল চলচ্চিত্রটির প্রথম পোস্টার প্রকাশ করা হয়। এর আগে হুমায়ূন আহমেদের মেয়ে শীলা আহমেদ অভিযোগ করেন তাদের অনুমোদন ছাড়াই নির্মাণ হচ্ছে দেবী। দেবী চলচ্চিত্রটি প্রযোজনা করছেন জয়া আহসান, যেটি তার প্রযোজনা করা প্রথম চলচ্চিত্র। ১৫ এপ্রিল ২০১৮ তে ছবিটির টিজার মুক্তি পায়।
চলচ্চিত্রটি নির্মাণের অব্যবহিত পূর্বে হুমায়ূন আহমেদের একই উপন্যাসের গল্প থেকে চরিত্রের নাম ও ধর্ম ছাড়া বাকি গল্প হুবহু অনুকরণ করে হুমায়ূন আহমেদের নাম উল্লেখ না করে তাকে কৃতিত্ব না দিয়ে "ইএসপিঃ একটি রহস্য গল্প" চলচ্চিত্র নির্মাণ করা করা হয়, এবং কাহিনীকার হিসেবে শিবাশীষ রায়ের নাম উল্লেখ করা হয়, যা ২০১৬ এর আগস্টে জি বাংলা সিনেমায় দেখানোর পর এ নিয়ে বাংলাদেশী গণমাধ্যমে ব্যাপক সমালোচনা হয়। হুমায়ূন আহমেদের স্ত্রী ও দেবী চলচ্চিত্রের গল্পের সত্ত্বাধিকারী মেহের আফরোজ শাওন ও চলচ্চিত্রের পরিচালক জয়া আহসান অনুমতি না নিয়ে ও কৃতিত্ব না দিয়ে চলচ্চিত্রটি নির্মাণ করার প্রতিবাদ জানান এবং শাওন এর জন্য ক্ষতিপূরণ চান। চলচ্চিত্রটির পরিচালক শেখর দাস আশ্বাস দেন যে, এ বিষয়টি তার জানা ছিল না, এবং তিনি বিষয়টি খতিয়ে দেখবেন, এবং নিশ্চিত হলে ক্ষমা চাইবেন বলে প্রতিশ্রুতি দেন।
২০১৮ সালের ১৯ অক্টোবর বাংলাদেশের ২৫টি প্রেক্ষাগৃহে দেবী মুক্তি পায়।
দেবনাথ

দেবনাথ একটি পদবী বা বংশনাম। বাংলাদেশের এবং ভারতের পশ্চিমবঙ্গ, অসম ও ত্রিপুরায় এই পদবীর বেশিরভাগ মানুষ বসবাস করেন। এছাড়াও ভারতের বিভিন্ন অঞ্চলে নাথ/দেবনাথ পদবীর লোকেদের বসবাস রয়েছে। দেবনাথ বংশনামের কিছু উল্লেখযোগ্য ব্যক্তি হলেন:
অনীশ ভানওয়ালা

অনীশ ভানওয়ালা একজন ভারতীয় শুটার। ২৫ মিটার র‍্যাপিড ফায়ার পিস্তল, ২৫ মিটার পিস্তল ও ২৫ মিটার স্ট্যান্ডার্ড পিস্তল ইভেন্টে তিনি কর্নাল হরিয়ানা থেকে প্রতিদ্বন্দ্বিতা করে। অনীশ ২০১৭ সাল থেকে ভারতীয় শ্যুটিং দলে অংশ নিচ্ছেন। তিনি, ২০১৮ কমনওয়েলথ গেমস, আইএসএসএফ জুনিয়র বিশ্ব চ্যাম্পিয়নশিপ ২০১৭(সুহলl), কমনওয়েলথ শুটিং চ্যাম্পিয়নশিপ ২০১৭(ব্রিসবেন), আইএসএসএফ বিশ্বকাপ ২০১৮(গুয়াদালাজারা) এবং আইএসএসএফ জুনিয়র বিশ্বকাপ ২০১৮(সিডনি) ভারতের প্রতিনিধিত্ব করেছেন।
হরিয়ানার সোনিপাত জেলার গোহানা তহসিলের কসান্দি গ্রামে জন্মগ্রহণ করেন। ভানওয়ালা কার্নালর সেন্ট থেরেসার কনভেন্ট সিনিয়র সেকেণ্ডারি স্কুলের আধুনিক প্যান্টাথলন ইভেন্টগুলিতে অংশ নেওয়ার সময় শ্যুটিংয়ের জন্য তার উৎসাহ এসেছিল। তিনি ২০১৩ সালে ইউ -১২ আধুনিক পেন্টাথলন ওয়ার্ল্ড চ্যাম্পিয়নশিপ এবং ২০১৫ সালে এশিয়ান মর্ডান প্যান্টাথলন চ্যাম্পিয়নশিপে দেশের প্রতিনিধিত্ব করেছেন। আধুনিক প্যান্টাথালন এর পাঁচটি ক্রীড়ার মধ্যে শ্যুটিং তার প্রিয় ছিল। খেলাধুলার কোনও পারিবারিক পটভূমি না থাকা সত্ত্বেও, তার বাবা-মায়ের পূর্ণ সমর্থন ছিল, তার পিতা একটি পিস্তল ধার করেন, কর্ণেলে স্কুলে তার শ্যুটিং অভ্যাসের জন্য। অনুশীলন করার জন্য তিনি সর্বোৎকৃষ্ট সুবিধার জন্য ২০১৪ সালে দিল্লিতে চলে যান।
 আইএসএসএফ জুনিয়র বিশ্ব চ্যাম্পিয়নশিপ ২০১৭ সালে, অনীশ ভারতের জন্য দুটি স্বর্ণ, দুটি রৌপ্য ও একটি ব্রোঞ্জ জিতেছেন।
২০১৭ কমনওয়েলথ শুটিং চ্যাম্পিয়নশিপে তিনি ২৫ মিটার র‍্যাপিড ফায়ারে (পুরুষ) রূপা জিতেছিলেন।
আইএসএসএফ জুনিয়র বিশ্বকাপ ২০১৮, সিডনিতে তিনি পুরুষদের ২৫ মিটার র‍্যাপিড ফায়ার পিস্তল জুনিয়র ইভেন্টে ব্যক্তিগত বিভাগে একটি স্বর্ণ ও দলগত বিভাগে একটি রূপা জেতেন। ভারত ব্যক্তিগত ইভেন্টে অনীশের স্বর্নপদক নিয়ে মোট চারটি সোনা জেতে। কোয়ালিফায়ারে তিনি শীর্ষ স্থান লাভ করেন। এই রাউন্ডে ভারতের আরো দুই শুটার আনহাদ জাওয়ানদা ও রাজকুমার সিং সান্ধু এবং চিনের তিন শুটারকে পরাজিত করে তিনি এই কৃতিত্ব অর্জন করেন।
২০১৮ কমনওয়েলথ গেমস, গোল্ডকোস্টে ২৫ মিটার র‌্যাপিড ফায়ার পিস্তল ইভেন্টে সোনা জেতেন অনীশ। তিনি ৩০ পয়েন্ট স্কোর করে একটি গেমস রেকর্ড করেন।। এর পূর্বে সর্বকনিষ্ঠ স্বর্ণপদকপ্রাপ্ত ভারতীয় ছিলেন আর এক শুটার ১৬ বছর বয়সী মনু ভাকের যিনি গোল্ড কোস্টে ১০ মিটার এয়ার রাইফেলে সোনা জেতেন। ২৫ মিটার র‌্যাপিড ফায়ার পিস্তল ইভেন্টে সোনা জিতে অনীশ মনু ভাকেরের সর্বকনিষ্ঠ স্বর্ণপদকপ্রাপ্ত ভারতীয়র রেকর্ডটি ভেঙ্গে দেন।
মহীন্দ্রা স্কোরপীয় তোসিয়া ২০১৮ পুরস্কার বর্ষসেরা উদীয়মান খেলোয়াড় হিসাবে।
২০১৮ সালের কমনওয়েলথ গেমসে অনিশ পুরুষদের ২৫ মিটার র‍্যাপিড ফায়ার পিস্তল ইভেন্ট জিতে, ১৫ বছর বয়সী সর্বকনিষ্ঠ স্বর্ণপদকপ্রাপ্ত ভারতীয় হন।।
নরম্যান গালিচান

নরম্যান গালিচান (; জন্ম: ৩ জুন, ১৯০৬ - মৃত্যু: ২৫ মার্চ, ১৯৬৯) পালমারস্টোন নর্থে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ওয়েলিংটনের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
পালমারস্টোন নর্থ হাই স্কুলে পড়াশোনা করেছেন নরম্যান গালিচান। দীর্ঘদেহী স্লো লেফট-আর্ম বোলার ও নিচেরসারির ব্যাটসম্যান ছিলেন তিনি।
১৯২৪-২৫ মৌসুম থেকে ১৯৪৬-৪৭ মৌসুম পর্যন্ত মানাওয়াতু দলের সদস্যরূপে হক কাপে অংশ নেন। এ সময়ে তিনি ১১.৫৯ গড়ে ১৭৭ উইকেট ও ৩২.৭৬ গড়ে ১৪০৯ রান তুলেন। হক কাপ প্রতিযোগিতায় মানাওয়াতু দলের পক্ষে খেলোয়াড়ী জীবনের অধিকাংশ খেলায় অংশ নিয়েছেন। ১৯৩৫-৩৬ মৌসুমে মানাওয়াতু শিরোপা জয় করে। চার খেলায় মাত্র ৬.৬৬ গড়ে ৩০ উইকেট পান নরম্যান গালিচান।
প্রথম-শ্রেণীর ক্রিকেটে ওয়েলিংটনের পক্ষে অনিয়মিতভাবে খেলেছেন তিনি। ১৯২৯-৩০ মৌসুম থেকে ১৯৩৮-৩৯ মৌসুম পর্যন্ত প্রথম-শ্রেণীর ক্রিকেট চলমান ছিল নরম্যান গালিচানের। কেবলমাত্র ১৯৩৬-৩৭ মৌসুমে প্লাঙ্কেট শীল্ডে পূর্ণাঙ্গ মৌসুম খেলার সুযোগ পেয়েছেন। তিন খেলায় ২৩.৫০ গড়ে ১০ উইকেট পান তিনি। এছাড়াও, ২৮.০০ গড়ে ৮৪ রান তুলেছেন নরম্যান গালিচান।
১৯৩৭ সালে ইংল্যান্ড সফরে নিউজিল্যান্ড দলের সদস্যরূপে খেলেন। ঐ সফরে ১৪জন খেলোয়াড়ের অংশগ্রহণ থাকলেও ১৫জন সদস্যকে অন্তর্ভুক্ত করা হয়।
সফরের শুরুরদিকের খেলাগুলোয় বেশ ভালো খেলেন। কিন্তু, উইজডেনের কাছে তার খেলায় ধারাবাহিকতাহীনরূপে গণ্য হয়। ২৪ জুলাই, ১৯৩৭ তারিখে খেলোয়াড়ী জীবনের একমাত্র টেস্টে স্বাগতিক ইংল্যান্ডের বিপক্ষে অংশগ্রহণ করেন তিনি। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অনুষ্ঠিত সিরিজের দ্বিতীয় টেস্টে খেলার সুযোগ হয় তার। তিনি আঘাতপ্রাপ্ত আলবি রবার্টসের স্থলাভিষিক্ত হয়েছিলেন। খেলায় তিনি তিন উইকেট ও দুই ইনিংসে ৩২ রান তুলতে পেরেছিলেন। রবার্টস সুস্থ হয়ে সিরিজের তৃতীয় ও চূড়ান্ত টেস্টে খেলেন।
দ্বিতীয় টেস্ট শুরুর পূর্বে স্কটল্যান্ডের বিপক্ষে খেলেন। ঐ খেলায় ইনিংসে ব্যক্তিগত সেরা বোলিং পরিসংখ্যান গড়েন। ৬/৪৬ ও ৩/৩৮ নিয়ে নিউজিল্যান্ড একাদশকে স্বল্প ব্যবধানের জয় পেতে প্রভূতঃ ভূমিকা পালন করেন। সফরের শেষদিকে খেলায় ব্যক্তিগত সেরা বোলিং করেন। মাইনর কাউন্টিজের বিপক্ষে ৫/৫২ ও ৫/২০ নিয়ে দলকে নিরঙ্কুশ বিজয়ে সহায়তা করেন নরম্যান গালিচান। সমগ্র সফরে ২৩.৯৪ গড়ে ৫৯টি প্রথম-শ্রেণীর উইকেট পান তিনি।
২৫ মার্চ, ১৯৬৯ তারিখে ৬৩ বছর বয়সে তাউপো এলাকায় নরম্যান গালিচানের দেহাবসান ঘটে। এরপর তাউপো সরকারি সমাধিক্ষেত্রে তাকে সমাধিস্থ করা হয়।
আন্দ্রে লুনিয়ভ

আন্দ্রে ইয়েভগেনিয়েভিচ লুনিয়ভ (; জন্ম: ১৩ নভেম্বর ১৯৯১) হলেন রাশিয়ার একজন পেশাদার ফুটবলার, যিনি রুশ ক্লাব জেনিত সেন্ট পিটার্সবার্গ এবং রাশিয়া জাতীয় ফুটবল দলে একজন গোলরক্ষক হিসেবে খেলেন।
২০১৫ সালে ২৯ জুলাই তারিখে, ফুটবল ক্লাব উফা পক্ষ হয়ে নিশ্চিত করা হয় যে, আন্দ্রে লুনিয়ভ এক বছরের জন্য তাদের দলের সাথে চুক্তিবদ্ধ হয়েছে। ২০১৬ সালের ১১ই সেপ্টেম্বর এফসি ক্রাসনোদরের বিপক্ষে খেলার মাধ্যমে রাশিয়ান প্রিমিয়ার লিগে অভিষেক করেন।
২০১৬ সালের ২৩শে ডিসেম্বর তারিখে, তিনি জেনিত সেন্ট পিটার্সবার্গের সাথে ৪ বছর ৬ মাসের জন্য এক চুক্তি স্বাক্ষর করেন।
২০১৭ সালের ১০ই অক্টোবরে, ইরানের বিরুদ্ধে এক প্রীতি ম্যাচে রাশিয়া জাতীয় ফুটবল দলের হয়ে তিনি অভিষেক করেন।
শিনমায়য়া ইউএস ২

শিনমায়য়া ইউএস-২ হল একটি জাপানি বৃহৎ স্টোল উভচর বিমান, যা আকাশ-সমুদ্রে উদ্ধারকার্যের (এসএআর) জন্য নকশা করা হয়েছে। এটি জাপান মেরিটাইম সেফ ডিফেন্স ফোর্স দ্বারা পরিচালিত এবং জাপানী সেনাবাহীনির পরিষেবাতে পুরোনো শিনায়য়া ইউএস-১এ প্রতিস্থাপন করার জন্য ইউএস-২ নির্ধারিত হয়।
শিনমায়য়া ইউএস-১এ উভচর বিমানগুলি নৌবাহিনীতে যাত্রা শুরু করে ১৯৭০ এর দশকের শুরুতে। বিমানগুলি তার কর্ম জীবনের শেষে পৌঁছতে শুরু করলে, জেএমডিএফ ১৯৯০ সালে এই উভচর বিমানগুলির পরিবর্তনের জন্য অর্থায়ন লাভের চেষ্টা করে। কিন্তু সম্পূর্ণ উন্নত নতুন উভচর বিমান তৈরির জন্য অর্থায়ন লাভ করতে পারেনি। অতএব, ১৯৯৫ সালে, শিনমায়য়া (যেহেতু শিন মেইয়া এর নামকরণ করা হয়েছিল) "ইউএস-১এ" এই উড়োজাহাজের উন্নয়নের জন্য পরিকল্পনা শুরু করে। এই নতুন উভচর বিমানে অনেকগুলি অ্যারোডায়নামিক রিফিনমেন্ট, একটি চাপযুক্ত হুল এবং আরও শক্তিশালী রোলস-রয়েস এই ২১০০ ইঞ্জিন রয়েছে। বিমানটির পরীক্ষা ১৮ ডিসেম্বর ২০০৩ সাল থেকে শুরু হয়। জেএমডিএফ ১৪ টি উড়োজাহাজ "শিনমায়য়া" থেকে ক্রয় করেছিল, যা শিনমায়ওয়া ইউএস -২ হিসেবে পরিচত।
বর্তমানে বিমানগুলি পরিচালিত হয় ৩১ তম ফ্লিট এয়ার উইং (৭১ তম এয়ার ফোর্স, ৭১ তম ফ্লাইট স্কোয়াড্রন) ইওয়াকুনি এয়ার বেস এবং এটসুজি এয়ার বেস থেকে। এপ্রিল ২০১৫ সালে বিমান ৯৯০৫ একটি দুর্ঘটনায় পড়ে ছিল। দূর্ঘটনার সময় বিমানটি শিকোকুর অন্তর্গত কেক আশিউরির কাছে একটি প্রশিক্ষণ মিশনে ছিল এবং চারজন ক্রু সদস্যদের আহত করা হয়। 
ভারতীয় নৌবাহিনী ১২ থেকে ১৮ টি অনুসন্ধান ও উদ্ধারকারী "ইউএস-২" উভচর বিমান ক্রয়ের চেষ্টা চালাচ্ছে, এর জন্য প্রয়োজন $ ১ কোটি ৬৫ বিলিয়ন ডলারের। আশা করা হচ্ছে যে এই উভচর বিমানগুলি আন্দামান ও নিকোবর দ্বীপপুঞ্জে স্থাপন করা হবে । অক্টোবর ২০১৬ সালে, শিনমায়য়া প্রতি বিমানের মূল্য প্রায় $ ১১৩ মিলিয়ন মার্কিন ডলার হ্রাস করে। আশা করা হয়েছিল যে নভেম্বরে ২০১৬ সালের মধ্যে একটি চুক্তি স্বাক্ষরিত হবে, কিন্তু ভারতের প্রতিরক্ষা মন্ত্রী মনোহর পার্রিকর চুক্তি সাক্ষরে বিলম্বিত করে। ২০১৮ সালের মার্চ মাসে ভারত থেকে জাপানের রাষ্ট্রদূত কেনি হিরামাতসু দ্য হিন্দু বিজনেস লাইনকে বলেন বিমান ক্রয়ের জন্য আলোচনা এখনো চলছে।
এছাড়াও রিপোর্ট আছে থাইল্যান্ড ইউএস-২ বিমান ক্রয়ে আগ্রহী হয়েছে।
ইন্দোনেশিয়া অন্যতম সম্ভাব্য গ্রাহক।
গলজি বস্তু

সাইটোপ্লাজমে অবস্থিত কতগুলো ঘনসন্নিবিষ্ট চওড়া সিস্টারনি,থলির মতো ভ্যাকুওল এবং ক্ষুদ্র ভেসিকল এর সমন্বয়ে গঠিত জটিল অঙ্গাণু হল গলজি বস্তু বা গলজি বডি। ইতালীয় স্নায়ুবিজ্ঞানী ক্যামিলো গলজি ১৮৯৮ সালে পেঁচা ও বিড়ালের মস্তিষ্কের কোষে গলজি বস্তু আবিষ্কার করেন। গলজি বস্তুকে কোষের "প্যাকেজিং কেন্দ্র" বলে। গলজি বস্তু প্রধানত প্রাণিকোষে পাওয়া যায়। তবে উদ্ভিদকোষেও কদাচিৎ দেখা যায়। ইতালীয় স্নায়ুতত্ত্ববিদ ক্যামিলো গলজি ১৮৯৮ সালে গলজি বডি আবিষ্কার করেন। তার নাম অনুসারেই গলজি বডির নামকরণ করা হয়। একে কোষের ট্রাফিক পুলিশও বলা হয়।
গলজি বডি কোষের কেন্দ্রীয় অংশ থেকে ঝিল্লিবদ্ধ বস্তু বা ভেসিকল কোষের পরিধির দিকে প্লাজমামেমব্রেন পর্যন্ত নিয়ে যায়। আবার গলজি বডি নিঃসৃত পদার্থের সংগ্রহ ও পরিবহনের ক্ষেত্রেও ভূমিকা রাখে। তাই গলজি বডিকে “কোষের ট্রাফিক পুলিশ” বলে।
প্রোক্যারিওটিক কোষে এবং কিছু ছত্রাক,ব্রায়োফাইট ও টেরিডোফাইটের শুক্রাণু,পরিণত সীভনল এবং প্রাণীর লোহিত রক্তকণিকায় গলজি বস্তু অনুপস্থিত।উদ্ভিদকোষে সাইটোপ্লাজম ছড়ানো থাকে,কিন্তু প্রাণিকোষে এগুলো সাধারণত নিউক্লিয়াসের কাছাকাছি স্তরীভূত অবস্থায় থাকে বা নিউক্লিয়াসকে ঘিরে রাখে। কখনও বা জালিকার মতো বিন্যস্ত থাকে।
কোষের শারীরবৃত্তিক কাজের ভিত্তিতে গলজি বস্তুর গঠনে ভিন্নতা দেখা যায়।
Dalton,Felix প্রভৃতি বিজ্ঞানীর মতে গলজি বস্তুতে ঝিল্লিময় চারটি উপাদান থাকে,যথা- সিস্টারনি,ভ্যাকুওল,ভেসিকল ও পালিকা বা টিউবিউল।
গলজি বস্তুর ঝিল্লি লিপোপ্রোটিন নির্মিত। লিপিডের মধ্যে রয়েছে প্রধানত লেসিথিন ও সেফালিন জাতীয় ফসফোলিপিড।ক্যারোটিনয়েড ,ফ্যাটি এসিড,ভিটামিন-সি প্রভৃতিও রয়েছে।গলজি বস্তু এনজাইমে পরিপূর্ণ। গুরুত্বপূর্ণ এনজাইমগুলো হচ্ছে- ADPase,Mg++,ATPase,CTPase,TTPase,NADH,সামান্য পরিমাণে সাইটোক্রোম, গ্লুকোজ-৬-ফসফেট
পদ্ধতিঃ প্রথমে মসৃণ এন্ডোপ্লাজমিক রেটিকুলামে উৎপন্ন ট্রানজিশন ভেসিকল দ্বারা আবৃত রাইবোসোম/প্রোটিন গলগি বডির সিজ সিস্টার্নায় প্রবেশ করে সেখানে উন্মুক্ত হয়। পরবর্তীতে,সেখানে ঝিল্লিবদ্ধ হয়ে(প্রোটিন/রাইবোজোম)ট্রান্স সিস্টার্নার ভেতর দিয়ে সিক্রেটরি ভেসিকলের মাধ্যমে গলজি বডি থেকে বের হয় এবং নির্ধারিত স্থানে পৌঁছে।
TGN=(Trans-Golgi Network):অনিয়মিত(ভিন্ন ধরনের) আকৃতির সিস্টার্না এবং ভেসিকলসমূহ।
খমু

খ্মু (/ kəmuː /; খ্মু: / কিম্মুইউ / বা / কিমিমু /; লাও: ຂະ ມຸ কামমাউ থাই: ขมุ; ভিয়েতনামি: খ্যাট মা; চীনা: 克 木 族; বার্মিজ: ခ မူ) দক্ষিণপূর্ব এশিয়ার একটি জাতিগত গোষ্ঠী । সংখ্যাগরিষ্ঠ (৮৮%) উত্তর লাওসে বাস করে যেখানে তারা সর্ববৃহৎ সংখ্যালঘু জাতিগত গোষ্ঠীগুলির মধ্যে একটি, মোট জনসংখ্যার মধ্যে ১১%। বিকল্প ভাবে ঐতিহাসিক ইংরেজি বানানগুলি হল কেমহমু, কেমু এবং খামু, অন্যান্যের মধ্যে রয়েছে।
খমু জনজাতিকে এছাড়াও দক্ষিণ পশ্চিম চীন (উইনান প্রদেশের Xishuangbanna মধ্যে) পাওয়া যায়, এবং সাম্প্রতিক শতাব্দীতে বার্মা, থাইল্যান্ড এবং ভিয়েতনামের (যেখানে তারা একটি আনুষ্ঠানিকভাবে স্বীকৃত জাতিগত গ্রুপ) এলাকায় অভিবাসী আছে। গণপ্রজাতন্ত্রী চীনে, তবে তাদের একটি পৃথক "জাতীয়" গোষ্ঠীর আধিকারিক স্বীকৃতি দেওয়া হয় না, বরং বুলাঙ্গের একটি উপ-গ্রুপ হিসাবে শ্রেণীবদ্ধ করা হয়।
অন্ত্যেষ্টিক্রিয়া "খমু" তাদের শব্দ কয়ম্মুʔ অর্থ "মানুষ" অর্থ থেকে দমন করা সন্দেহ করা হয় খামুও প্রায়ই তাদের জাতিগতভাবে প্রুকে বলে। 
খমু উত্তর লাওস এর আদিবাসী বাসিন্দা ছিল। এটি সাধারণতঃ খামু একটি বড় বড় এলাকার বাসিন্দা বলে মনে করা হয়। দক্ষিণ-পূর্ব এশিয়ার নিম্নভূমিতে থাই / লাওস জনগণের আগমনের পর, খ্মু উচ্চ ভূমি (লাও ঠুং), ভাত খাইয়া লৌহের উপরে এবং হ্মং / মিইয়ান গ্রুপ (লাও সুং) নিচের অংশে উচ্চতর অঞ্চল , যেখানে তারা তিড়িং কৃষি অনুশীলন করেছিল। বিশ্বব্যাপী ৫৬৮,০০০ জন লাওসে, ৫০০,০০০ জন ভিয়েতনামে, ৭৩,০০০ জন থাইল্যান্ডে ১০,০০০ জন চীনে এবং মার্কিন যুক্তরাষ্ট্রের আনুমানিক ৮,০০০-১০,০০০ জন খামু বসবাস করে।
খ্মু জনজাতি লাওসের উত্তর দিকের প্রধানত ১০ টি প্রদেশের মধ্যে বসবাস করে। এখানে খামু বৃহত্তম নৃতাত্ত্বিক গোষ্ঠী গঠন করে, এমনকি পাঁচটি উত্তর ওলাকার প্রদেশে (লায়াং প্রব্যাং, ফংজালি, অউডোমক্স, বোকো এবং লুংনাম্থা প্রদেশ) লাওর চেয়েও বেশি সংখ্যক খমু রয়েছে। 
থাইল্যান্ডের খামু থাইল্যান্ড-লাওস সীমান্তের কাছাকাছি নেভ প্রদেশে অবস্থিত। সর্বাধিক খমু গ্রাম বিচ্ছিন্ন হয়ে আছে বিশ্ব থেকে, এবং শুধুমাত্র ধীরে ধীরে বিদ্যুৎ গ্রহণ। অনেক এলাকায় হুমম এবং অন্যান্য আঞ্চলিক সংখ্যালঘু জাতিগোষ্ঠীর পাশাপাশি খ্মু বাস করে। মার্কিন যুক্তরাষ্ট্র খমু ভিয়েতনাম যুদ্ধ থেকে উদ্বাস্তু হিসাবে উদ্ভূত। এই শরণার্থীদের বেশির ভাগই ক্যালিফোর্নিয়াতে বসতি স্থাপন করে, যা খামু ন্যাশনাল ফেডারেশন, ইনক। এবং খ্মু ক্যাথলিক ন্যাশনাল সেন্টার। .
থাইল্যান্ডের অনেক খামু সম্প্রতি লাওস ও ভিয়েতনাম থেকে এসেছেন, ভিয়েতনাম যুদ্ধ থেকে উদ্বাস্তু হিসেবে এবং পরবর্তী কমিউনিস্ট সরকারও, থাইল্যান্ডের নান, ফায়ো এবং চিয়াং রাই প্রদেশে নতুন খামারের জমি এবং টিয়া শিল্পে কাজ করার জন্য সীমান্ত অতিক্রম করে অভিবাসন প্রায় ২০০ বছর আগে শুরু হয়েছিল।
আবদুল আজিজ বিন আবদুল্লাহ আল শাইখ

() (জন্ম ৩০ নভেম্বর ১৯৪৩) একজন মুসলিম পণ্ডিত এবং বর্তমান সৌদি আরবের প্রধান মুফতি। গ্র্যান্ড মুফতি হিসাবে তিনি ইসলামী গবেষণা এবং ইস্যুতে ফতোয়া জন্য স্থায়ী কমিটির প্রধান।
আবদুল আজিজ আল আশখ শেখ সৌদি আরবের পরিবারের সদস্য আল আশ-শেখ। তিনি ওয়াহাবীবাদ প্রতিষ্ঠার বংশধর, মুহাম্মদ ইবনে আবদুল ওয়াহাব নাজদী।
১৯৯৯ সালের জুন মাসে তিনি আবদুল আজিজ ইবনে বাযের নেতৃত্বে রাজা ফাহদকে সৌদি আরবের গ্র্যান্ড মুফতি নিযুক্ত করেন। 
গ্র্যান্ড মুফতি ১২ সেপ্টেম্বর, ২০১৩ তারিখে একটি ফতোয়া জারি করেছেন যে আত্মঘাতী বোমা হামলা "বড় অপরাধ" এবং বোমা হামলাকারিরা "ফাঁসির অপরাধী যারা তাদের কর্মের দ্বারা জাহান্নামে নিজেদেরকে নিয়ে যায়" । শেখ আত্মঘাতী বোমাবাজদের উদ্দেশ্য করে বলেন"তারা মনের লুণ্ঠিত ... যারা নিজেদেরকে শুধুমাত্র নিজেদের এবং সমাজ ধ্বংস করার জন্য (সরঞ্জাম হিসাবে) ব্যবহার করে।" 
আগস্ট ২০১৪ এর শেষের দিকে, তিনি ইসলামিক স্টেট অফ (আইএস) এবং লেভান্ট ও আল-কায়দার নিন্দা জানিয়ে বলেন, "চরমপন্থী ও জঙ্গি চিন্তাধারা এবং সন্ত্রাসবাদ যা পৃথিবীতে ক্ষয়ক্ষতির বিস্তার করে, মানব সভ্যতাকে ধ্বংস করে, ইসলামের এরা কোনও অংশ নয়, বরং ইসলামের এক নম্বর শত্রু, এবং মুসলমানরাই তাদের প্রথম শিকার "।
২৫ সেপ্টেম্বর ২০১৫, মিনা দুর্যোগ বিপর্যয়ের ১ দিন পর, যে ঘটনায় কমপক্ষে ১,৩৯৯ বিদেশী (অ্যাসোসিয়েটেড প্রেস অনুযায়ী) মুসলমান নিহত হওয়ার পর, শেখ আবদুল আজিজ আল-শেখ প্রকাশ্যে বলেন, ক্রাউন প্রিন্স মুহাম্মদ বিন নায়েফ (যিনি দেশেরও স্বরাষ্ট্র মন্ত্রী এবং মক্কা নিরাপত্তাপ্রধান),"এই ঘটনার জন্য তিনি দায়ী নন", এবং "যেগুলি মানুষ নিয়ন্ত্রণ করতে পারে না তার জন্য আপনি তাদের জন্য দায়ী নন। ভাগ্য ও ভাগ্যঈ শুধু অনিবার্য।" তাঁর কথা অনুযায়ী, সৌদি আরবের জনসাধারণের সম্ভাব্য সমালোচনা থেকে গ্র্যান্ড মুফতি মুহাম্মদ বিন নায়েফকে রক্ষা করেছেন, যা পরবর্তিতে ৮০০ মৃত্যুর চেয়ে কম সংখ্যক মিনা ট্রাজেডি জন্য সরকারি মৃত্যু সংখ্যা নির্ধারণ করার পথ করে দেয়।
জানুয়ারী ২০১৬ এ, একটি টেলিভিশন অনুষ্ঠানের একটি প্রশ্নের উত্তর দেওয়ার সময়, (যেখানে তিনি দৈনন্দিন ধর্মীয় বিষয়ে দর্শকদের প্রশ্নের জবাবে ফতোয়া দেন), আইন জারি করেন যে ইসলামে দাবা নিষিদ্ধ ছিল কারণ এটি জুয়া খেলা, যা সময় এবং অর্থের অপচয় এবং যার মধ্যে উল্লেখযোগ্য কারণ হিসেবে তিনি বলেন যে, এ খেলোয়াড়দের মধ্যে থাকে ঘৃণা এবং শত্রুতা।
২০১৬ সালের সেপ্টেম্বরে গ্র্যান্ড মুফতির এই বলেন যে ইরানের নেতারা মুসলমান নয় এবং "যাদুকরদের সন্তান"।
চার্লিন চো

চার্লিন চো (জন্ম: ২২ নভেম্বর, ১৯৮২) হচ্ছেন একজন কানাডীয়-হংকং অভিনেত্রী এবং গায়িকা। গিলিয়ান চুন এর সাথে তিনি ক্যান্টোপপ গ্রুপ টুইন্স এর সদস্য ছিলেন।
চার্লিন চো কানাডা এর ব্রিটিশ কলাম্বিয়া এর ভ্যানকুভার এ জন্মগ্রহণ করেন। কয়েক বছর পর তিনি তার পরিবারের সাথে হংকং এ চলে যান। তিনি বেশ কিছু প্রতিষ্ঠান থেকে শিক্ষা লাভ করেছেন। তিনি ক্যান্টোনিজ, ইংরেজি, এবং ম্যান্ডারিন ভাষায় অনর্গল কথা বলতে পারেন।
রোসারাইহিল স্কুল থেকে স্নাতক হওয়ার পর, যেখানে অনেকগুলি পপ তারকা উপস্থিত ছিলেন-সেখানে তিনি হংকং-এ একটি মডেল হিসেবে পূর্ণকালীন কাজ শুরু করেন। তিনি এম্পেরর এন্টারটেইনমেন্ট গ্রুপ (ইইজি) দ্বারা চিত্তাকর্ষক ছিল, এবং তারপর ক্যান্টোপপ গ্রুপ টুইন্স গঠন করার জন্য গিলিয়ান চুন এর সাথে যুক্ত হন।
২০০১ সাল থেকে মেক-এ-উইশ ফাউন্ডেশন এর একটি দাতা হিসেবে এবং ২০০৮ সালে একজন শুভেচ্ছা রাষ্ট্রদূত হিসেবে, চার্লিন চো একক এবং পুরস্কার-বিজয়ী "মেক এ উইশ" প্রকাশ করেন, যা ৩০ মিনিটের ব্যবধানে ৫০০০ কপি বিক্রিত হয়, যার সমস্ত অর্থ উক্ত ফাউন্ডেশন এ প্রদান করা হয়। চার্লিন চো এছাড়াও তার নিজের "এসএএল" পোশাক লাইন ভক্তদের কাছে বিক্রি করে দেয় যার ফলে তিনি মেক-এ-উইশ ফাউন্ডেশন এর জন্য অর্থ যোগাতে পারেন।
চার্লিন চো তালাকপ্রাপ্ত পিতা মাতার একজন সন্তান হিসাবে তার কিশোরী বয়স সম্পর্কে একটি আত্মজীবনীমূলক বই লিখেছেন। যদিও তিনি তার পিতামাতা উভয়ের কাছেই রয়ে গেছেন, তবে তার বাবা-মায়ের তালাকের পরেই তার পিতার সাথে বসবাস করেন। তবে, একজন গায়ক-অভিনেত্রী হওয়ার সিদ্ধান্তের পর, তিনি তার বাড়ীতে অতিবাহিত হওয়ার সময় এবং তার বাবা-মা এর সঙ্গ দ্রুত হ্রাস পেয়েছিল। ফলস্বরূপ, তার বাবার সঙ্গে যোগাযোগের উপায়সমূহ আরো বিশেষ হয়ে ওঠে। তার বই "সিঙ্গল ফ্যামিলি'স লাভ" এর মধ্যে, বহু বছর ধরে তার এবং তার বাবার মধ্যে বিনিময় হওয়া অনেক ছোটো নোট দেখা যায়। আত্মজীবনী এর মাধ্যমে, পাঠকদের একক পিতামাতার পরিবারের সুখ খুঁজে পেতে উত্সাহিত করা হয়। ৫০০০ লিমিটেড ১ম সংস্করণ কপি বিক্রি থেকে উত্থাপিত সমস্ত অর্থ মেক এ উইশ ফাউন্ডেশন এ দান করা হয়েছিল। তার আত্মজীবনী এর ভাল বিক্রয় এর জন্য চার্লিন চো তার বন্ধু এবং ভক্তদের ধন্যবাদ জানায়। তার বন্ধু যেমন জে চৌহু (যিনি তার বইয়ের প্রবর্তন করেছিলেন), ব্যান্ডম্যাট গিলিয়ান চুনং (যিনি চোপির ভূমিকার বিষয়ে চিন্তাভাবনা করেছেন), নিকি চো, মনি এবং উ চুন বড় সমর্থক ছিলেন। তারাও তাদের বন্ধুদের এবং পরিবারের জন্য কপি কিনেছিলেন। এখন পর্যন্ত, তার বইয়ের একটি নতুন সংস্করণ মুদ্রিত হচ্ছে এবং তা বিদেশে বিতরণ করা হবে।
২০০৮ সালের ফেব্রুয়ারি মাসের শুরুতে চার্লিন চো "৩০ আওয়ার ফেমিন" নামক দাতব্য প্রতিষ্ঠানের একজন রাষ্ট্রদূত হয়ে ওঠে। স্কুলগুলিতে সরবরাহের মাধ্যমে স্থানীয়দের সাহায্য করার জন্য তিনি এক সপ্তাহের জন্য নেপাল গিয়েছিলেন। পরিবর্তে, তিনি স্থানীয় বাগান কৌশল শিখেছিলেন। ২০০৯ সালের এপ্রিল মাসে, চার্লিন চো "৩০ আওয়ার ফেমিন" কনসার্টে সঞ্চালিত হয়, কনসার্টের উদ্বোধন এবং নতুন চীনা ও ইংরেজি গানের ভাণ্ডার পরিবেশন এবং এর পাশাপাশি প্রায় এক ঘণ্টার জন্য পুরাতন টুইন্স এর গান রচনা করেন।
চার্লি ইয়াং

চার্লি ইয়াং (জন্ম: ২৩ মে, ১৯৭৪), কখনও কখনও চার্লি ইয়েউং নামে বানান করা হয়, হচ্ছেন হংকং এর একজন অভিনেত্রী, গায়িকা এবং চলচ্চিত্র পরিচালক। অ্যারন কিউক এর সাথে একটি গহনা বাণিজ্যে হাজির হওয়ার পর তিনি সকলের দৃষ্টি আকর্ষণ করেছেন। তারপর থেকেই তিনি হ্যাকেন লি, টেকি কানেশিরো এবং জ্যাকি চ্যাং এবং অন্যান্য শিল্পীদের মিউজিক ভিডিওতে অংশ নেন এবং বেশ কয়েকটি চলচ্চিত্র তৈরি করেন, যার মধ্যে বেশিরভাগই সুই হার্ক (দ্য লাভারস, লাভ ইন দ্য টাইম অব টোলাইট, সেভেন সোয়ার্ডস) এবং ওং কার-ওয়াই (এশেস অফ টাইমস, ফলেন এঞ্জেলস) এর সাথে।
তিনি ১৯৯৭ সালে তার কর্মজীবনের উচ্চতায় থাকাকালীন অবসর নেন, তবে ২০০৪ সালে তিনি নিউ পুলিশ স্টোরি এর মাধ্যমে ফিরে আসেন।
১৯৯২ সালে, তিনি ইএমআই (হংকং) এর সাথে একজন গায়িকা হিসেবে স্বাক্ষর করেন। সাফল্যের সাথে কয়েকটি অ্যালবাম প্রকাশের পর (তিনি "বেস্ট নিউ ফ্যামিলি সিঙ্গার" এর তিভিবি জেড সলিড গোল্ড (১৯৯৩) এর গোল্ড পুরস্কার জিতেছেন)।
১৯৯৪ সালে, তিনি দ্য লাভারস (梁祝), প্রজাপতি প্রেমীদের সম্পর্কে একটি চীনা শাস্ত্রীয় গল্প পরিচালক সুই হার্ক সঙ্গে তার প্রথম সহযোগিতার তৈরি চলচ্চিত্র। চার্লি ইয়াংকে মহিলা নেতৃত্ব হিসাবে নিক্ষেপ করা হয়েছিল, ঝু চার্লি ইয়াং এর সাথে নিকি উ এর লিয়াং শানবো কাজ করেছে। তার অভিনয় ব্যাপকভাবে সমালোচকদের প্রশংসা পেয়েছে, এরপর থেকে চার্লি ইয়াং এর সাফল্য বৃদ্ধি পেতে থাকে। বর্তমানে এই চলচ্চিত্রটি এখন পর্যন্ত চার্লি ইয়াং এর সবচেয়ে প্রতিনিধিত্বমূলক কাজ হিসাবে পরিচিত।
১৯৯৪ এবং ১৯৯৭ এর মাঝামাঝি সময়ে, তিনি হংকং এর সবচেয়ে জনপ্রিয় শিল্পী, ম্যাগাজিন এবং পোস্টার থেকে বিজ্ঞাপন এবং চলচ্চিত্রগুলিতে সর্বত্র চিত্তাকর্ষক হিসেবে মুখোমুখি হয়েছিলেন।
১৯৯৭ সালে তার জনপ্রিয়তার উচ্চতায় তিনি মালয়েশিয়া এ তার সিঙ্গাপুর এর আইনজীবী-প্রেমিকের সাথে একটি ইমেজ কনসালট্যান্ট ব্যবসার সূচনা করতে শিল্প থেকে অবসর গ্রহণ করেন।
২ নভেম্বর ২০১৩ তারিখে চার্লি ইয়াং তার দীর্ঘকালীন সিঙ্গাপুর এর প্রেমিক খু শাও জি এর সাথে বিবাহ বন্ধনে আবদ্ধ হন। এই দম্পতির ১৯৯৩ সালে দেখা হয় কিন্তু কিছু সময়ের জন্য বিভক্ত হয়। ২০১১ সালের জানুয়ারী মাসের প্রথম দিকে তিনি এবং খু শাও জি ঘোষণা দিয়েছিলেন যে তারা আশা করছেন যে শীঘ্রই তারা বিবাহ করবেন। ২৭ এপ্রিল ২০১৭ তারিখে, চার্লি ইয়াং জোড়া ছেলে সন্তানের জন্ম দেন।
মুফতি মাহমুদ

মুফতি মাহমুদ (), (১৯১৯–১৯৮০) ছিলেন ভারতীয় জাতীয় কংগ্রেস এর একজন সদস্য এবং পাকিস্তানের ইসলামী রাজনৈতিক সংগঠন জমিয়ত উলামায়ে ইসলামের অন্যতম প্রতিষ্ঠাতা সদস্য। খাইবার পাখতুনখোয়া প্রদেশের প্রাক্তন মুখ্যমন্ত্রী।
১৯১৯ সালের জানুয়ারীতে তিনি খান জেলার ডেরা ইসমাইলের আব্দুল খেলের মারভাত পশতুন সম্প্রদায়ের একজন সদস্য হিসেবে জন্ম নেন। তিনি ভারতের মোরাদাবাদে জামিয়া কাসিমিয়া থেকে ধর্মীয় শিক্ষা গ্রহণ করেন। এরপর ১৯৪১ সালে তিনি আইশেহেল, মিয়ানওয়ালিতে একজন শিক্ষক হিসেবে প্রাথমিকভাবে কর্মজীবন শুরু করেন। তিনি ভারতীয় জাতীয় কংগ্রেস এর একজন কর্মী ছিলেন এবং ১৯৪০-এর দশকের দিকে ভারতীয় স্বাধীনতা আন্দোলনে অংশগ্রহণ করেন। তিনি বিভাজনে বিশ্বাসী ছিলেননা তাই প্রাথমিকভাবের এর বিরোধিতা শুরু করেন এবং মুসলিম লীগের বিরুদ্ধেও প্রচার প্রচারণা শুরু করেন।
১৯৫০ শতকের শুরুর দিকে তিনি পাঞ্জাবের মুবারান প্রদেশের একটি মাদ্রাসা কাসিম-উল উলুমের একজন শিক্ষক হিসেবে কাজ করেন। পরবর্তীকালে তিনি তার অসাধারণ মেধার সুবাদে খুব অল্প সময়ের মধ্যে প্রধান মুদাররেস, প্রধান মুফতি, শাইখ-উল-হাদীস ও মুহতামিম হিসেবে দায়িত্ব পালন করেন। তিনি তার জীবদ্দশায় প্রায় ২৫,০০০ এর মত ফতোয়া দেন। তিনি আইয়ুব খানের জারী করা 'ওয়ান স্কিল স্কিম' এর বিরোধিতা করেন। মুফতি মাহমুদ আইয়ুব খানের 'মৌলিক গণতন্ত্র কার্যক্রম' এর অধীনে প্রথমবার জাতীয় পরিষদের নির্বাচনে অংশগ্রহণ করেন এবং ১৯৬২ সালে তিনি তার সমস্ত প্রতিপক্ষদের পরাজিত করেন।
১৯৭০ সালে পাকিস্তানের সাধারণ নির্বাচনের পরে, তিনি শাবির আহমেদ উসমানী কর্তৃক প্রতিষ্ঠিত জামিয়াত উলামায়ে -ইসলামের সভাপতি নির্বাচিত হন।এরপর তিনি ১৯৭০ সালের সাধারণ নির্বাচনের জন্য জাতীয় আওয়ামী পার্টি ও পাকিস্তান পিপলস পার্টির সাথে নিয়ে একটি জোট গঠন করে।১৯৭০ এর দশকে জামিয়াত উলামায়ে -ইসলাম সৌদি আরব থেকে গুরুত্বপূর্ণভাবে আর্থিক অনুদান লাভ করে।
১৯৭২ সালের ১লা মার্চ তারিখে, পাকিস্তানের জুলাফিকার আলী ভুট্টো শাসনামলে তিনি খাইবার-পাখতুনখোয়া প্রদেশের মুখ্যমন্ত্রী নির্বাচিত হন। ১৯৭৩ সালের ১৪ ফেব্রুয়ারি, তিনি বেলুচিস্তানে ন্যাপ-জুই(এ) জোট সরকারের বরখাস্তের প্রতিবাদে তিনি তার মন্ত্রিসভার থেকে পদত্যাগ করেন।
১৯৮০ সালের ১৪ই অক্টোবর তারিখে তিনি মৃত্যুবরণ করেন। তাকে তার নিজ শহর আব্দুল খেল, পানিয়ালা, দেরা ইসমাইল খান জেলার কবরস্থানে সমাহিত করা হয়। তার সন্তান মাওলানা ফজলুর-রহমান বর্তমানে একজন উল্লেখযোগ্য রাজনীতিবিদ হিসেবে পরিচিত এবং ২০১৭ সাল অবধি তিনি পাকিস্তানে জমিয়াত উলামায়ে-ইসলাম পার্টির প্রধান হিসেবে দায়িত্ব পালন করছেন।
মিরিয়াম ইয়ুং

মিরিয়াম ইয়ুং (জন্ম: ৩ ফেব্রুয়ারি ১৯৭৪) হচ্ছেন হংকং এর একজন অভিনেত্রী এবং গায়িকা। বিনোদন ব্যবসায় প্রবেশ করার আগে, তিনি হংকং এর প্রিন্সেস মার্গারেট হাসপাতালের একটি নিবন্ধিত নার্স ছিলেন। তিনি হলি ফ্যামিলি ক্যানসিয়ান কলেজ কোলন এ অধ্যয়ন করেন। তিনি ১৯৯৫ সালে টিভিবি এর ১৪ তম বার্ষিক নতুন ট্যালেন্ট সিঙ্গিং অ্যাওয়ার্ডস প্রতিযোগিতায় তৃতীয় হওয়ার পর একজন গায়িকাও অভিনেত্রী হিসেবে কর্মজীবন শুরু করেন। ২০১২ সালে, মিরিয়াম ইয়ুং ৩২ তম হংকং চলচ্চিত্র পুরস্কার এ লাভ ইন দ্য বাফ এ শ্রেষ্ঠ অভিনেত্রীর পুরস্কার লাভ করেন। ২০০৫ সালে, তিনি হংকং এর দশজন শ্রেষ্ঠ তরুণ ব্যক্তিদের মধ্যে একজন নির্বাচিত হন।
মিরিয়াম ইয়ুং ক্যান্টোনিজ এবং ম্যান্ডারিন সহ ৪০ টির বেশি অ্যালবাম প্রকাশ করেছেন। তার অনেক গান মূলধারার হিট এবং পুরস্কার বিজয়ী, যেমন "মেইডেন'স প্রেয়ার" (少女的祈禱), "সিস্টার্স" (姊妹), "আনফর্চুনেটলি আই'ম অ্যান একুয়ারিয়াস" (可惜我是水瓶座) এবং "স্মল সিটি, বিগ থিংস "(小城大事)।
তিনি ২০০৮ সালে হংকং ডিজনিল্যান্ড থিম পার্কের একটি ছোট ওয়ার্ল্ড এর উদ্বোধনের সময়ে তার একটি ছোট ওয়ার্ল্ড এর ক্যান্টোনিজ সংস্করণও সঞ্চালন করেন।
একজন অভিনেত্রী হিসাবে, মিরিয়াম ইয়ুং বিশ্বব্যাপী প্রায় ৫০ মিলিয়ন মার্কিন ডলারের মোট বক্স অফিসে ৩০ টির বেশি চলচ্চিত্রে অভিনয় করেছেন। একই সাথে তিনি তিন কোরিয়ান এবং থাই চলচ্চিত্রে ভয়েস ভূমিকা পালন করেছেন। তিনি ২০০২ সালে ইতালি এর উডাইন ফর ইস্ট ফিল্ম ফেস্টিভাল এ "সর্বাধিক জনপ্রিয় শিল্পী" এর পুরস্কার জিতেছিলেন।
তার উল্লেখযোগ্য কাজগুলির মধ্যে রয়েছে "সাউন্ড অফ কালারস", "ড্রিং, ড্র্যাঙ্ক, ড্রাঙ্ক", "হুকড অন ইউ", "পারফেক্ট ওয়েডিং", "লাভ ইন দ্য পাফ" এবং লাভ ইন দ্য বাফ।
২০১১ সালে, মিরিয়াম ইয়ুং ১৭ তম হংকং চলচ্চিত্র সমালোচক সোসাইটি পুরস্কারে "পারফেক্ট ওয়েডিং" এর জন্য তার প্রথম শ্রেষ্ঠ অভিনেত্রী পুরস্কার জিতেছেন। ২০১৩ সালে তিনি ৩২ তম হংকং চলচ্চিত্র পুরস্কারে লাভ ইন দ্য বাফ এর জন্য শ্রেষ্ঠ অভিনেত্রী এর পুরস্কার লাভ করেন।
২০০৭ সালে, মিরিয়াম ইয়ুং প্রাক-ভিআরএফ এর সদস্য রিয়েল টিং চি-কো এর সাথে ডেটিং শুরু করেন। এই দম্পতি ১১ আগস্ট ২০০৯ তারিখে মার্কিন যুক্তরাষ্ট্র এর লাস ভেগাস এ বিয়ে করেন। হংকং এ ফিরে আসার পর দম্পতি ২০ ডিসেম্বর ২০১০ তারিখে ওয়াং চাই গ্র্যান্ড হ্যাতট হোটেল এবং ২৪ ডিসেম্বর ২০১০ তারিখে অ্যাবারডিনের ল'এল আইল্যান্ড সাউথে দুটি বিবাহ ভোজসভার আয়োজন করে, যেখানে ৫০০ জন অতিথিদের আমন্ত্রণ জানায়। তিনি ৫ জুন ২০১২ তারিখে টেরেস "আরএমবি" টিং নামে প্রথম সন্তানের জন্ম দেন।
২০১৩ এর শুরুতে, মিরিয়াম ইয়ুংকে হাঁপানির আক্রমণের পর জরুরি অস্ত্রোপচারের জন্য হাসপাতালে ভর্তি করা হয়েছিল।
কাজী মোহাম্মদ মোশারফ হোসেন

কাজী মোহাম্মদ মোশারফ হোসেন হলেন বাংলাদেশের একজন প্রখ্যাত সমাজসেবক। সমাজের সার্বিক উন্নয়নে অনন্য সাধারণ অবদানের জন্য ১৯৮২ সালে তাকে “জনসেবায় স্বাধীনতা পুরস্কার” প্রদান করা হয়।
সমাজসেবা ক্ষেত্রে অসাধারণ অবদানের জন্য ১৯৮২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
সেকশন ৩৭৭

সেকশন ৩৭৭ ব্রিটিশ ঔপনিবেশ আমলের (১৮৬০ সালের) একটি ভারতীয় আইন যেটি ব্রিটিশদের অধীনস্থ ৪২ টি দেশে করা হয় এবং এটি পায়ুকাম নিষিদ্ধ বিষয়ক একটি আইন। মূলত সমকামীদের ক্ষেত্রে আইনটি বানানো হলেও এটি বিষম যুগলদের মধ্যেও পায়ুকাম করতে বারণ করে যদিও বিষম যুগলদের প্রতি অতটা কড়াকড়িভাবে আরোপ করা হয়নি। ঠিক পায়ুকামিতা আইন এই সেকশন ৩৭৭ অনুযায়ী ভারতীয় উপমহাদেশে তৈরি হয় যেটাতে স্বামী-স্ত্রীর যোনি-শিশ্নের মিলন ছাড়া সকল প্রকার যৌন-কর্মকে অস্বাভাবিক এবং প্রকৃতিবিরুদ্ধ বলা হয়।
এই আইনে বলা হয়েছে,
আইনটি ব্রিটেনে ১৯৬৭ সালে বাতিল করা হয়।
বর্মী রন্ধনশৈলী

বর্মী রন্ধনশৈলী হচ্ছে মিয়ানমারের বিভিন্ন অঞ্চলে প্রচলিত খাদ্য রন্ধন ও পরিবেশনের শৈলী। স্থানীয় সংখ্যালঘু নৃগোষ্ঠীর অবদানে মিয়ানমারের রন্ধনশৈলী সমৃদ্ধ হয়ে উঠেছে। মিয়ানমারে বামাররা সবচেয়ে প্রভাবশালী গোষ্ঠী, কিন্তু চীন গোষ্ঠীসহ অন্যান্য গোষ্ঠীগুলি্র স্বতন্ত্র খাবার ও রন্ধনশৈলী আছে।
মাছের সস এবং নগাপী (সীফুড) জাতীয় মাছজাত দ্রব্যের ব্যাপক ব্যবহার হয় বামার রন্ধনপ্রণালীতে। মায়ানমারের ভৌগোলিক অবস্থানের কারণে, বার্মিজ রন্ধনপ্রণালী চীনা রান্না, ভারতীয় রান্না এবং থাই রান্নার দ্বারা প্রভাবিত হয়েছে।
মহিঙ্গা হচ্ছে মিয়ানমারের ঐতিহ্যবাহী প্রাতঃরাশ এবং জাতীয় খাবার। সিৎয়ে, কিউকপিউ, মও্লামিয়াইং (সাবেক মৌলমান), মার্গুই (মৈয়িক) এবং দোয়েই এর মত উপকূলীয় শহরগুলির একটি সাধারণ খাদ্য উপাদান হচ্ছে সমুদ্রজাত খাবার। অন্যদিকে মাংস এবং হাঁস-মুরগী ম্যান্ডেলার মত ভূমিবদ্ধ শহরগুলিতে সাধারণ খাদ্য। মিষ্টি পানির মাছ এবং চিংড়ি রান্নায় প্রোটিনের প্রাথমিক এবং বিভিন্ন উপায়ে ব্যবহার করা হয়: তাজা, নোনা, শুটকি, বেটে, টক মিশিয়ে ইত্যাদি।
বর্মী রন্ধনশৈলীর বিভিন্ন ধরনের সালাদ (এ থোক) রয়েছে, যার প্রধান উপকরণ চাল, গম এবং চাল নুডলস, কাচের নুডলস এবং সেমাই, আলু, আদা, টমেটো, কাফির লেবু, লম্বা শিম, লাহপেট এবং নগাপি (মাছের পেস্ট)। এই সালাদ সবসময় বার্মিজ শহরগুলোতে "দ্রুত খাবার" (ফাস্টফুড) হিসাবে জনপ্রিয় হয়েছে।
একটি জনপ্রিয় বর্মী ছড়া হচ্ছে, "ফলের মধ্যে আম সবচেয়ে ভাল; মাংসের মধ্যে শুকরের মাংস ভাল এবং পাতার মধ্যে ল্যাহপেট সবচেয়ে ভাল"।
ঐতিহ্যগতভাবে বর্মীরা বাঁশের মাদুরে বসে নিচু টেবিল থেকে খাদ্যগ্রহণ করে। একসাথে খাবারের ব্যবস্থা করা হয়। একটি সাধারণ খাবারে থাকে প্রধান খাবার হিসেবে ফুটানো ভাত এবং হীন নামক খাবার যাতে থাকে স্বাদুপানির মাছের তরকারি। মাছের বদলে মাংসের তরকারিও থাকে। হিন গিয়ো নামক পাতলা ঝোল থাকে।
সম্মান থেকে অন্যেরা আসার পূর্বে সব থেকে বয়স্কদের আগে খাবার পরিবেশন করা হয়। এমনকি মুরুব্বীরা অনুপস্থিত থাকলেও এটা করা হয়। পিতামাতার সম্মানে তাদের পাত্র থেকে প্রথমে কিছু ভাত সরিয়ে রাখার প্রথা উ চা নামে পরিচিত।
বর্মীদের খাবারের ধরন অনেকটা বাঙালীর মতো। তারা ডান হাতে খাবার খায়। প্রথমে ভাতের সংগে অন্যান্য তরকারি মিশিয়ে আঙুল দিয়ে ছোট দলা তৈরী করে মুখে দেয়। নুডলস জাতীয় খাবার গ্রহণের ক্ষেত্রে তারা অবশ্য চপস্টিকস এবং কাটাচামচ ব্যবহার করে। বাড়িতে ছুটি-কাঁটার ব্যবহার একদমই নেই তবে রেস্তোরাতে এগুলোর প্রচলন আছে। খাবারের সংগে সাধারণত পানীয় পরিবেশন করা হয় না তবে পাতলা ঝোল জাতীয় খাবার থাকে। খাবারের বাইরে বর্মীদের প্রিয় পানীয় সবুজ চা।
লাহপেট (লেফাত, লাফেট, লেফেট, লেপপেট, বা লেটপেট'ও উচ্চারণ করা হয়) হচ্ছে একধরনের বর্মী চায়ের আচার। মায়ানমারে পৃথিবীর অল্প কয়েকটি দেশের মতো চা পানের পাশাপাশি খাওয়াও হয়। আচারি চা এই অঞ্চলের অনন্য এবং শুধুমাত্র জাতীয় খাদ্য হিসাবে গণ্য করা হয় না পাশাপাশি বার্মিজ সমাজে এটি গুরুত্বপূর্ণ ভূমিকা পালন করে।
অন্তাও ডি’সুজা

অন্তাও ডি’সুজা (জন্ম: ১৭ জানুয়ারি, ১৯৩৯) তৎকালীন পর্তুগীজ ভারতের গোয়ার নাগোয়া এলাকায় জন্মগ্রহণকারী পাকিস্তানের সাবেক আন্তর্জাতিক ক্রিকেট তারকা। পাকিস্তান ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬২ সময়কালে পাকিস্তান ক্রিকেট দলের পক্ষে ছয় টেস্টে অংশগ্রহণের সুযোগ পেয়েছিলেন। চারজন খ্রিস্টান টেস্ট ক্রিকেটারের মধ্যে দ্বিতীয় হিসেবে টেস্টে অংশ নিয়েছেন। দলে তিনি মূলতঃ অল-রাউন্ডার ছিলেন। ডানহাতে মিডিয়াম পেস বোলার ছিলেন ও নিচেরসারির কার্যকরী ব্যাটসম্যান হিসেবে দায়িত্ব পালন করতেন। ঘরোয়া পর্যায়ের প্রথম-শ্রেণীর ক্রিকেটে পাকিস্তান ইন্টারন্যাশনাল এয়ারলাইন্স, করাচি ব্লুজ, করাচি ও পেশাওয়ারের প্রতিনিধিত্ব করেছেন অন্তাও ডি’সুজা।
সেলসিটের নাগোয়ায় তার জন্ম ও সেখানেই শৈশবকাল অতিবাহিত করেন। ১৯৪৭ সালে দেশ বিভাজনের সময় ডি’সুজার বাবা পাকিস্তানের করাচিতে স্থানান্তরিত হন। সেখানকার সেন্ট প্যাট্রিক্স হাই স্কুলে অধ্যয়ন করেন। তার অন্য দুই ভাই - মার্শাল ও পল ডি’সুজা উভয়েই প্রথম-শ্রেণীর ক্রিকেটে অংশগ্রহণ করেছিলেন।
১৯৫২ সালে ইংল্যান্ড সফরের জন্য ডি’সুজা মনোনীত হন। ৫৩ গড় নিয়ে দলের শীর্ষস্থানীয় ব্যাটসম্যানরূপে আবির্ভূত হন। ছয় ইনিংসের মধ্যে পাঁচটিতেই তিনি অপরাজিত ছিলেন। সফরে দলের অন্যান্য বোলারদের ন্যায় এ সফরে তারও বোলিং তেমন কার্যকরী ছিল না। ঐ সিরিজে পাকিস্তান ৪-০ ব্যবধানে পরাজিত হয়েছিল।
কমপক্ষে দশ ইনিংসে অংশগ্রহণকারী দুইজন টেস্ট ক্রিকেটারের একজনরূপে ডি’সুজা তার ব্যক্তিগত সর্বোচ্চ রানের চেয়ে ব্যাটিং গড়ে শীর্ষস্থানে আরোহণ করেন। অন্যজন হচ্ছেন - ভারতীয় ক্রিকেট তারকা সদাশিব সিন্ধে।
১৯৯৯ সালে স্ত্রী ও চার সন্তানকে নিয়ে কানাডার অন্টারিওতে অভিবাসিত হন অন্তাও ডি’সুজা।
আজারবাইজান–আর্জেন্টিনা সম্পর্ক

আজারবাইজান-আর্জেন্টিনা সম্পর্ক আজারবাইজান এবং আর্জেন্টিনা এর মধ্যকার বর্তমান এবং ঐতিহাসিক সম্পর্ককে নির্দেশ করে। আজারবাইজানের রাজধানী বাকুতে আর্জেন্টিনার একটি দূতাবাস রয়েছে।। এর পাশাপাশি আর্জেন্টিনার রাজধানী বুয়েনোস আইরেস-এ আজারবাইজানের একটি দূতাবাস রয়েছে।
আজারবাইজান পূর্বে সোভিয়েত ইউনিয়ন এর অন্তর্ভুক্ত ছিল। পরবর্তীতে সোভিয়েত ইউনিয়ন ভেঙ্গে, যে সকল স্বাধীন রাষ্ট্র গঠিত হয়, তার একটি হল আজারবাইজান।
১৯৯১ সালের ১৮ অক্টোবর, আজারবাইজানের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে আজারবাইজানের স্বাধীনতার ঘোষণা ছিল। পরবর্তীতে ১৯৯১ সালের ২৫ ডিসেম্বর এই স্বাধীনতার প্রক্রিয়া সম্পন্ন হয় এবং রাশিয়া ও আজারবাইজানসহ মোট ১৫ টি পৃথক স্বাধীন রাষ্ট্রের সৃষ্টি হয়।
এরপর ১৯৯২ সালের ৯ মার্চ আর্জেন্টিনা, আজারবাইজানের স্বাধীনতাকে স্বীকৃতি দেয়। ওই একই বছরের ৮ নভেম্বর দুই দেশের মধ্যে কূটনৈতিক সম্পর্ক স্থাপিত হয়।
২০০৬ সালের এপ্রিল মাসে, আজারবাইজানের পররাষ্ট্র মন্ত্রী এলমার মাম্মাদিয়ারোভ আর্জেন্টিনায় একটি রাষ্ট্রীয় সফরে যান।
২০১০ সালের অক্টোবর মাসে আর্জেন্টিনার রাজধানী বুয়েনোস আইরেসে আজারবাইজান তাদের দূতাবাস স্থাপন করে। যেটি ছিল, কোন দক্ষিণ আমেরিকার দেশে আজারবাইজানের প্রথম। ২০১১ সালের সেপ্টেম্বর মাসে, আজারবাইজানের স্বাধীনতার ২০ বছরপূর্তি উপলক্ষ্যে, আর্জেন্টিনার পার্লামেন্টের সদস্যদের একটি প্রতিনিধিদল আজারবাইজান সফরে যান।
২০১২ সালে, আর্জেন্টিনা, আজারবাইজানের রাজধানী বাকুতে তাদের স্থায়ী দূতাবাস স্থাপন করে।
২০১২ সালের মার্চ মাসে, আর্জেন্টিনার পররাষ্ট্র মন্ত্রী হেইক্টর তিমারম্যান, আজারবাইজানে একটি রাষ্ট্রীয় সফরে যান এবং সেই সফরে তিনি আজারবাইজানের রাষ্ট্রপতি ইলহাম আলিয়েভ এর সাথে বৈঠক করেন। সেই বছরের জুলাই মাসে, আজারবাইজানের পররাষ্ট্র মন্ত্রী এলমার মাম্মাদিয়ারোভ, দ্বিতীয়বারের মত রাষ্ট্রীয় সফরে আর্জেন্টিনা যান।
২০১৪ সালে, বুয়েনোস আইরেস এর স্থানীয় প্রশাসন, শহরের একটি স্কয়ারের নাম "রিপাবলিক অব আজারবাইজান" রাখার খসড়া পরিকল্পনা বাতিল করে। এই বিতর্কিত পরিকল্পনাটি আর্জেন্টিনায় অবস্থিত আর্মেনীয় সম্প্রদায়ের মধ্যে ব্যাপক উত্তেজনার সৃষ্টি করে।
২০১৫ সালে, আজারবাইজান এবং আর্জেন্টিনা এর মধ্যকার মোট বাণিজ্যের পরিমাণ ছিল ১০.৬ মিলিয়ন (১.০৬ কোটি) মার্কিন ডলারের।
আজারবাইজানে, আর্জেন্টিনার প্রধান রপ্তানি পণ্য হল, মদ্যপণ্য এবং ঔষধ।
অপরদিকে আর্জেন্টিনায়, আজারবাইজানের প্রধান রপ্তানি পণ্য হল তেল। ২০১৪ সালে, উভয় দেশই কারিগরি সমন্বয় বৃদ্ধি এবং মহাকাশ খাতে পারস্পরিক সমন্বয় বৃদ্ধির ব্যাপারে একমত হয়।
হামিদা ওমারোভা

হামিদা মাম্মাদ ক্বিজি ওমারোভা (, বাকুতে ১৯৫৭ সালের ২৫ এপ্রিল তারিখে জন্মগ্রহণ করেন) হলেন একজন আজারবাইজানি অভিনেত্রী। 
হামিদা ওমারোভা এক শিক্ষক পরিবারে জন্মগ্রহণ করেন (তার বাবা মা দুজনই শিক্ষক ছিলেন)। তার বাবা মা এর নাম যথাক্রমে মাম্মাদ এবং নাসিবা ওমারভ। তার বাবা মা বিশ্ববিদ্যালয়ে প্রথম পরিচিত হয় যেখানে তারা দুজনই বিদেশি ভাষা নিয়ে পড়াশুনা করত। তাদের চার সন্তান ছিল যাদের তিনজনই শৈশবেই মারা যায়। হামিদা যখন জন্মগ্রহণ করেন তখন তার বাবা মা ক্বাযাখ এ অবস্থিত সুফি হামিদ মঠ দর্শন করেন এবং যখন নিশ্চিত হলেন তাদের নতুন সন্তান বেঁচে থাকবে, তারা তার নাম সেই পবিত্র স্থানের নামেই রাখলেন। ১৯৬০ সালে তার বা মা এর বিচ্ছেদ হয় এবং তার বাবা তার গ্রাম গাযাখ এ স্থায়ী ভাবে চলে আসেন, হামিদা ওমারভা তার মা এবং নানী দ্বারা পালিত হন। উচ্চ বিদ্যালয়ে পড়ালেখা শেষ করে তিনি বাকু স্টেট বিশ্ববিদ্যালয়ে ভাষাবিজ্ঞান পড়ার জন্য ভর্তি হন। ১৯৭৫ সালে তার প্রথম বর্ষ শেষের পর, তিনি ৩০০ ব্যক্তির একাডেমিক প্রতিযোগিতায় যোগদান করেন এবং তিনি সেই ১৫ জন প্রতিযোগীদের একজন ছিলেন যারা মস্কোতে অবস্থিত গেরাসিমভ ইন্সটিটিউট অব সিনেমাটোগ্রাফি তে ভর্তি হন।   
ওমারভা ১৯৭৭ সালে"দ্য ডেন্টিস্ট (The Dentist) "নামে ছোট চলচ্চিত্রের মাধ্যমে অভিনয় জগতে প্রবেশ করেন। তখন থেকে, তিনি ৩০ টিরও বেশি চলচ্চিত্রে অভিনয় করেছেন। তিনি পরবর্তীতে সেই দশকে আজারবাইজানের সবচেয়ে সফল অভিনেত্রীতে পরিণত হন এবং একযোগে চারটি সিনেমার শুটিং করেন। রাশিয়াতে, তিনি ইউলি গুসম্যান এর চলচ্চিত্র "গোর্খমা,  Gorkhma, saninlayam" / "Не бойся, я с тобой "("ভয় পেয়ো না, আমি আছি তোমার সাথে", ১৯৮১), যা আজারবাইজানের গাখ এ মঞ্চায়িত হয়েছিল,) এ"  "অভিনয় করার জন্য বেশি পরিচিত। তার অভিনয় পরিবেশনা অনেক পুরস্কারে পুরস্কৃত হয়, অন্যতম পুরস্কার হলো আজারবাইজানের জনগণের শিল্পী। ১৯৯১, সালে সোভিয়েত ইউনিয়নের ভাঙনের পরে, আজারবাইজানের সিনেমা ইন্ডাস্ট্রি গুরুতর পতনের সম্মূখীন হয়। এ কারণে ওমরোভার কর্মজীবন ক্ষয়ে যেতে শুরু করে এবং তিনি মানসিক অগ্নিপরীক্ষার সম্মূখীন হন। কিছুকাল হতাশার মধ্য দিয়ে যাওয়ার পর, ১৯৯২ সালে তিনি বিবাহ বন্ধনে আবদ্ধ হন এবং এক পুত্র সন্তানের জন্ম দেন। একই সময়, তিনি শেষ রাত্রিরের অনুষ্ঠান "রেত্রো "হোস্ট করেন, যা ছিল আজারবাইজানি এবং বিদেশি চিরায়ত সিনেমাগুলোর একটি পর্যালোচনা ভিত্তিক অনুষ্ঠান। ২০০৬ সালে, ওমারোভা আজারবাইজানে ইউনিয়ন অব সিনেমাটোগ্রাফারস এর সভাপতিতে নির্বাচিত হন।
আলজেরিয়া–ইন্দোনেশিয়া সম্পর্ক

আলজেরিয়া-ইন্দোনেশিয়া সম্পর্ক আলজেরিয়া এবং ইন্দোনেশিয়া এর মধ্যকার দ্বিপাক্ষিক সম্পর্ককে নির্দেশ করে। এই দুই দেশের মধ্যকার সম্পর্কের মূল ভিত্তিই হল, ধর্ম এবং উপনিবেশবাদ বিরোধী মনোভাব। ইন্দোনেশিয়া ও আলজেরিয়া উভয় দেশেই ইসলাম ধর্মাবলম্বী মানুষের সংখ্যা বেশি তথা মুসলিমপ্রধান রাষ্ট্র। এর পাশাপাশি উভয় দেশের ইতিহাসেই উপনিবেশবাদ এর নিদর্শন রয়েছে। আলজেরিয়া ১৯৬২ সালে স্বাধীনতা লাভ করে। আলজেরিয়া, তাদের স্বাধীনতা লাভের পিছে ইন্দোনেশিয়ার সমর্থনের ঘটনাকে স্মরণ করে। দুই দেশই সমন্বয় বৃদ্ধি এবং সম্পর্ক শক্তিশালী করার ক্ষেত্রে একমত।
ইন্দোনেশিয়ার রাজধানী জাকার্তায় আলজেরিয়ার একটি দূতাবাস রয়েছে। অবশ্য এই দূতাবাসের নিকটেই, সিঙ্গাপুর এবং ব্রুনাই সম্পর্কিত দায়িত্ব রয়েছে। এর পাশাপাশি আলজেরিয়ার রাজধানী আলজিয়ার্স-এ ইন্দোনেশিয়ার একটি দূতাবাস রয়েছে। উভয় দেশই জোট-নিরপেক্ষ আন্দোলন (ন্যাম), গ্রুপ অব ৭৭ এবং অর্গানাইজেশন অব ইসলামিক কোঅপারেশন (ওআইসি) এর সদস্য।
আলজেরিয়ার স্বাধীনতা সংগ্রামে ইন্দোনেশিয়া সক্রিয়ভাবে সমর্থন জুগিয়েছিল। এর জন্য ইন্দোনেশিয়া "কমিটি অব সাপোর্টিং ইন্ডিপেন্ডেন্স স্ট্রাগল অব নর্থ আফ্রিকান কান্ট্রিজ" নামে একটি কমিটি গঠন করে যার প্রধান ছিলেন ইন্দোনেশিয়ার তৎকালীন প্রধানমন্ত্রী মোহাম্মদ নাতসির। এই কমিটি গঠন করা হয় ১৯৫১ সালে।
১৯৫৫ সালে ইন্দোনেশিয়া বান্দুং -এ এশিয়ান-আফ্রিকান সম্মেলন এর আয়োজন করে। এই সম্মেলনে ইউরোপীয় উপনিবেশ থেকে এশীয় এবং আফ্রিকান দেশগুলোকে মুক্ত করার আহ্বান জানানো হয় এবং এর পাশাপাশি দেশগুলোর স্বাধীনতার দাবি জানানো হয়। সেই সময় আলজেরিয়া ফ্রান্স এর একটি উপনিবেশ রাষ্ট্র ছিল। ইন্দোনেশিয়া, আলজেরিয়ার প্রতিনিধিদের সেই বান্দুং সম্মেলনে অংশগ্রহণের আহ্বান জানায়।
এই সম্মেলনে অংশগ্রহণের মাধ্যমে আলজেরিয়ার স্বাধীনতা সংগ্রাম আরও উজ্জীবিত হয়। সর্বশেষে ১৯৬২ সালের ৫ জানুয়ারী আলজেরিয়া ফ্রান্স এর কাছ থেকে স্বাধীনতা লাভ করে।
অতি শীঘ্রই, ইন্দোনেশিয়া আলজেরিয়ার এই স্বাধীনতাকে স্বীকৃতি দান করে এবং দ্রুতই আলজেরিয়াতে নিজেদের দূতাবাস প্রতিষ্ঠা করে। ১৯৬৩ সালে ইন্দোনেশিয়া আলজেরিয়াতে তাদের দূতাবাস প্রতিষ্ঠা করে। ইন্দোনেশিয়ার দূতাবাস ছিল, আলজেরিয়াতে প্রথমেই প্রতিষ্ঠিত বিভিন্ন দেশগুলোর দূতাবাসের মধ্যে অন্যতম।
আফ্রিকা মহাদেশের দেশগুলোর মাঝে, আলজেরিয়া হল, ইন্দোনেশিয়ার চতুর্থ বৃহত্তম ব্যবসায়িক অংশীদার। এক্ষেত্রে, দক্ষিণ আফ্রিকা, নাইজেরিয়া এবং মিশর হল প্রথম ৩ টি দেশ। ২০১১ সালে, ইন্দোনেশিয়া এবং আলজেরিয়া এর মধ্যে বাণিজ্যের পরিমাণ ছিল ৪৮৯.০৫ মিলিয়ন (৪৮.৯০ কোটি) মার্কিন ডলারের। এউ পরিমাণ ছিল, আফ্রিকায় ইন্দোনেশিয়ার মোট বাণিজ্যের ৫.০৬ শতাংশ।
আলজেরিয়ায়, ইন্দোনেশিয়ার প্রধান রপ্তানি পণ্যগুলো হল, পাম তেল, কফি, চিনি, টেক্সটাইল আঁশ, শুঁটকি মাছ এবং কাঠ। অপরদিকে ইন্দনেসিয়ায় আলজেরিয়ার প্রধান রপ্তানি পণ্য হল অপরিশোধিত তেল
শিরভানের প্রথম ইব্রাহিম

প্রথম ইব্রাহিম () ছিলেন ৩৩তম শিরভানশাহ (শিরভানের শাসক)। তার চতুর রাজনীতির কারণে তিনি তুর্ক-মঙ্গল শাসক তৈমুর কর্তৃক পদচ্যুত হননি এবং সার্বভৌমত্ব বজায় রেখতে সক্ষম হন।
ইব্রাহিম, শিরভানীয় রাজপুত্র সুলতান মুহাম্মদের ছেলে। তিনি শাক্ষি গ্রামে জন্মগ্রহণ করেন যেখানে তিনি কৃষি কাজের দেখাশুনা করতেন। ১৩৮২ সালে শিরভানশাহ হুশাং এর মৃত্যুর পর, ইব্রাহিম আই স্থানীয় অভিজাত সম্প্রদায় কর্তৃক শাসক পদ লাভ করেন। 
১৩৮৬ সালে ইব্রাহিম তুর্ক-মঙ্গল শাসক তৈমুরকে তার ভূঁইঞা হিসেবে স্বীকৃতি দেন। ১৩৯৪ সালে যখন তইমুর ককেসাসে পৌঁছান, ইব্রাহিম তাকে উপঢৌকন হিসেবে অনেক পুরস্কার ও দৌলত দেন যেন তাদের মধ্যে ভাল সম্পর্ক বজায় থাকে। তার মধ্যে একটি উপহার ছিল ৮ জন দাস, যা তৈমুর যথেষ্ট বলে মনে করেননি- যখন তিনি ইব্রাহিমকে জিজ্ঞেস করলেন যে খেন তাকে কেবল ৮ জন দাস দেওয়া হলো, ইব্রাহিম তার উত্তরে বললেনঃ "আমি নিজেই হলাম নবম জন।" ইব্রাহিমের এই বাক্যে তইমুর খুশি হলেন এবং তার বিনয়ের কারণে তাকে অনেক জমি দিলেন এবং তাকে রক্ষা করার প্রতিজ্ঞা করলেন। ১৩৯৯ থেকে ১৪০২ পর্যন্ত, সিরিয়া এবং আনাটোলিয়াতে ইব্রাহিম তৈমুরের পক্ষে যুদ্ধ করেন। তইমুর ১৪০৫ সালে মারা যান, যুদ্ধ এবং বিদ্রোহ একটি বড় ধরনের ঐক্যনাশের কারণ হয়ে দাঁড়ালো। ইব্রাহিম তাদের একজন ছিলেন; তিনি তৈমুরের মৃত্যুকে স্বাধীনতা ঘোষণার সুযোগ হিসাবে গ্রহণ করলেন এবং গাঞ্জা এবং কারাবাখকে পাকড়াও করলেন। 
১৯১২ সালে, কারা কয়ুনলু এর শাসক ক্বারা-ইয়ুসুফ, যিনি আজারবাইজান শাসন করেন, ইব্রাহিমের রাজ্যকে আক্রমণ করেন, যিনি জর্জীয় শাসক জর্জিয়ার প্রথম কনস্টান্টাইনের কাছে সাহায্য প্রার্থনা করেন, এবং তার আবেদন মঞ্জুর করেন জর্জিয়ান শাসক- তিনি ইব্রাহিমকে সাহায্য করেন; উক্ত যুদ্ধটি ছালাগান এর পাশে হয়, যা শিরভানীয়-জর্জিয় সেনা'র যৌথ পরাজয়ের কারণ হয়ে দাঁড়ায়। ইব্রাহিম কনস্টান্টাইন এবং তার পুত্রদের সাথে বন্দি হন।
কিছু কাল পর, কনস্টান্টাইনের খারাপ আচরণের কারণে, ক্বারা-ইউসুফ তাকে এবং তার পুত্রদের এবং অন্যান্য জর্জিয়ানদেরকে মৃত্যুদন্ডের আদেশ দেন। এছাড়াও, ক্বারা-ইউসুফ শিভরানে ব্যাপক ধ্বংসযজ্ঞ চালান। ইব্রাহিম পরে মুক্তি করেন এবং তাকে অনেক অর্থ দেওয়া হয়। ইব্রাহিম আবার তার রাজ্যে ফিরে যান এবং তার শাসন পুনঃপ্রতিষ্ঠার জন্য অনেক সংগ্রাম করেন। ১৪১৮ সালে তিনি মারা যান তার পুত্র খালিলুল্লাহ আই কর্তৃক অনুসৃত হন। 
ইব্রাহিম আই তার চতুর রাজনীতি কর্তৃক শিভরানের ভাগ্য ফিরিয়ে আনেন এবং তৈমুরের শাসন থেকে স্বাধীন রাখেন দেশকে এবং তার রাজ্যকে রাজস্ব আদায় ছাড়াই ঠিক ঠাক রাখেন। পাশাপাশি, ইব্রাহিম তার রাজ্যের সীমানা উত্তরে ডারবান্ট এবং দক্ষিণে মুগান সমতল পর্যন্ত বিস্তৃত করেন। 
ইব্রাহিম বিকা খানুম (মৃত্যুঃ ১৪৩৫) কে বিয়ে করেন, যিনি ছিলেন একজন সম্ভ্রান্ত মহিলা এবং ১১ পুত্র ও এক কন্যা ছিল তারঃ 
শামাক্ষি নামক সড়কটি তার নামে নামকরণ করা হয়েছে। নেসিমি (১৯৭৩) এ তিনি সামান্দার রাজায়েভ কর্তৃক অভিনীত হয়েছেন। শিরভান কল্পকাহীনতে ইব্রাহিম দারবেনদিদ হলো ইউরোপা ইউনিভার্সালিস ৪ এর প্রধান চরিত্র।
মিশেল রেইস

মিশেল মনিক রেইস (জন্ম: ২০ই জুন ১৯৭০) হচ্ছেন হংকংয়ের একজন অভিনেত্রী, যিনি পর্তুগিজ এবং সাংহাই বংশদ্ভুত। তিনি মিস চীনা ইন্টারন্যাশনাল পেইজেন্ট ১৯৮৮ এবং মিস হংকং ১৯৮৮-এর সৌন্দর্য প্রতিযোগিতায় জয়লাভ করেছেন।
মিশেল রেইস পর্তুগিজ মাকাও-এ ১৯৭০ সালের ২০ জুন জন্মগ্রহণ করেন। তিনি মিশ্র পূর্বপুরুষের অন্তর্ভুক্ত; তার পিতা পর্তুগিজ ছিল, এবং তার মা, যিনি ক্যান্টন সাংহাইয়িস, পরবর্তীতে হংকংয়ে স্থানান্তরিত হয়েছেন। তার বাবা, ফ্রান্সিস রেইস, হংকংয়ে জন্মগ্রহণ করেন। দ্বিতীয় বিশ্বযুদ্ধের সময় তিনি হংকংয়ের জাপানিদের দ্বারা বন্দী হয়েছিলেন। জাপানীদের ক্যাম্পে তিনি খুবই জনপ্রিয় ছিলেন এবং অন্যান্য বন্দীদের দ্বারা ভালোবাসা অর্জন করেছেন। তবে, তার উচ্চতার কারণে, জাপানের আত্মসমর্পণ পর্যন্ত জাপানের খনিতে কাজ করার জন্য তাকে পাঠানো হয়েছিল। তার মুক্তির পর, তিনি হংকংয়ে ফিরে এসে মিশেলের মার সাথে বিয়ে করেন।
মিশেল রেইসের অভিভাবকেরা ১৯৮৭ সালে বিবাহবিচ্ছেদ করেন। এই সময় পরে, তিনি খুব কমই তার বাবার সাথে যোগাযোগ করেন, যিনি ১৯৯৫ সালে মারা যান। মিশেল রেইস তার শৈশব খেলনা বা নতুন জামাকাপড়হীনভাবে একটি অসুখী জীবন কাটিয়েছেন বলে মনে করেন। তিনি কেবল তার মায়ের অশ্রু এবং পিতামাতা অবিরাম কুসংস্কার স্মরণ করেন। এক পর্যায়ে তার বাবা ঘরে কম ফিরে আসা একেবারে কমিয়ে দেয়, যার ফলে তিনি তার মায়ের দ্বারা লালিত পালিত হয়েছেন। অনেক বছর পরে যখন তার পরিবার পরিত্যক্ত হয়ে যায়, মিশেল রেইসের বাবা তার মাকে একটি ফোন কল করেছেন বলে মনে করা হয়েছিল। এই সময়ে, মিশেল রেইসের মা ইতোমধ্যে বিখ্যাত ছিল। অনেক বছর পরে, রেইস এই ফোন কলটি তা মাকে স্মরণ করিয়ে দেন, যা তাকে আঘাত করে।
সেপ্টেম্বর ২০১০ সালে মিশেল রেইসের একটি বোন "ইয়ুয়েট চি রেইস" নামে একটি পুত্র সন্তানের জন্ম দেয়।
ম্যারিনল কনভেন্ট স্কুলে ২এ (ইংরেজি, বাইবেল)-এর ফলাফলের সাথে মিশেল রেইস চমৎকার ফলাফল করেন এবং ৭বি-এ পাঁচ বছরের মাধ্যমিক শিক্ষা সম্পন্ন করার পর স্নাতকোত্তর পরীক্ষায় অংশগ্রহণ করেন। ১৯৮৮ সালে হংকং সুন্দরী প্রতিযোগিতায় বিজয়ী হওয়ার পর তিনি হংকংয়ের শিক্ষা পরীক্ষার সভায় অংশগ্রহণ করেন।
২৩ শে নভেম্বর ২০০৮ তারিখে মিশেল রেইস জুলিয়ান হুই নামক এক ব্যবসায়ীকে বিবাহ বন্ধনে আবদ্ধ হন, তিনি তার সাথে প্রায় দুই বছর ধরে সম্পর্কের মধ্যে ছিলেন। জুলিয়ান হুইয়ের প্রাক্তন স্ত্রী হলেন প্যান্সি হো, যিনি মাকাওয়ের ক্যাসিনো ব্যবসায়ী স্ট্যানলি হোয়ের কন্যা। তাদের ছেলে জ্যাডেন ম্যাক্স "জেএম" হুই ৮ ফেব্রুয়ারি ২০১১ সালে জন্মগ্রহণ করেন। তার পিতামাতার নামের প্রথম আদ্যক্ষর 'জেএম' থেকে তার নামকরণ করা হয়।
সাঈদ বিন তৈমুর

সুলতান সাইদ বিন তৈমুর (১৩ আগস্ট ১৯১০ – ১৯ অক্টোবর ১৯৭২) () ছিলেন মেশকাত ও ওমানের সুলতান। ১০ ফেব্রুয়ারি ১৯৩২ খ্রীষ্টাব্দের তিনি ক্ষমতায় অধিষ্ঠিত হন এবং ১৯৭০ খ্রীষ্টাব্দের ২৩ জুলাই ক্ষমতাচ্যুৎ হন। তার পিতা তৈমুর বিন ফয়সালের মৃত্যুর পরে ১৯৩২ খ্রীষ্টাব্দে মাত্র ২১ বছর বয়সে ক্ষমতা লাভ করেন এবং রাজবংশের ১৩তম সুলতান হিসেবে রাজমুকুট পরিধান করেন। ১৯৩৬ খ্রীষ্টাব্দে তিনি তার দ্বিতীয় স্ত্রী মেজুন আল-মাশানি (তার প্রথম স্ত্রী ফাতিমা) কে বিয়ে করেন। ১৯৪০ খ্রীষ্টাব্দের সাইদের একমাত্র পুত্র কাবুস বিন সাঈদ জন্মগ্রহণ করেন। ব্রিটিশ এসএএসের সাহায্যে অভ্যন্তরীণ শক্তি ও উপজাতীয় নিয়ন্ত্রণ পুনর্বহাল করেন এবং মেশকাত ও ওমানকে একত্রিত করেন। ওমান ও মেশকাত সুলতান তৈমুরের অধীনে ১৯৫১ সালে সম্পূর্ণ স্বাধীন ও সার্বভৌম রাষ্ট্রে হিসেবে গঠিত করেন। ১৯৭০ খ্রীষ্টাব্দে ওমানের সালতানাত নামে রূপান্তরিত করেন। দেশ একত্রিত হওয়ার পরে, তিনি মেশকাতের রাজধানী ত্যাগ করে ধফারের একটি উপকূলবর্তী শহরে বসবাস করেন। সাইদ তার সম্প্রদায়ের লোকজন এবং দেশের জন্য খুবই চিন্তিত হয়ে পড়েন। ১৯৬৫ খ্রীষ্টাব্দে তিনি ইরাক, ইরান ও ব্রিটেনের সাথে তেল রপ্তানির মাধ্যমে তিনি তার জনগণের জীবনযাত্রার উন্নতিকল্পে সামান্য অবদান রাখতে পেরেছিলেন। এই চুক্তি ততক্ষন পর্যন্ত কোন উপকারে আসবে না যতক্ষন না এর ব্যবহার হবে। ওমানের শিশু মৃত্যুর জন্য তার রক্ষণশীল নীতিগুলি ৭৫ ভাগ দায়ী ছিল। চোখের ব্যাধি, যৌনরোগ এবং অপুষ্টি ব্যাপক পরিমানে ছিল। অভ্যুত্থানের পূর্বে ১৯৭০ খ্রীষ্টাব্দে সেখানে ৬ মাইল প্রশস্ত রাস্তা এবং ৩ টি স্কুল ও সাক্ষরতার হার ছিল মাত্র ৫ ভাগ।
সাঈদ বিন তৈমুর ১৯২২ সাল থেকে ১৯২৭ সাল পর্যন্ত ভারতের রাজপুতানা রাজ্যে আজমীরের কলেজে পড়াশুনা করেন, যেখানে তিনি ইংরেজি এবং উর্দু ভাষা আয়ত্ত করেন। ১৯২৭ সালের মে মাসে মস্কোতে ফিরে আসার পর, তিনি সিদ্ধান্ত নেনে যে বৈরুতে যোগ দিয়ে তার শিক্ষাকে আরো সুদুরপ্রসারী করে নেবেন। তার পিতা সুলতান তায়াম্মুর বিন ফিয়াসাল ভয় পেয়েছিলেন যে, তাকে বৈরুতে পাঠিয়ে তিনি কোনভাবে খ্রিস্টধর্ম কর্তৃক প্রভাবিত না হয়ে যান।
সাইদ এর পিতা পশ্চিমা বিশ্বের দেখানো পথ শেখার বিরুদ্ধে এবং ইংরেজিতে কথা বলার বিরুদ্ধে দৃঢ়ভাবে সোচ্চার ছিলেন। যখন সাঈদ ছোট ছিলেন তখন তার বাবাকে সাঈদ ও তার ভাই নাদিরকে একটি ইংরেজি প্রাইমার নামে ডাকা হত এবং তিনি তাদের সব বই পুড়িয়ে ফেলার আদেশ দিয়েছিলেন। বৈরুতের কাছে সাইদকে পাঠানোর পরিবর্তে, তার বাবা তাকে বাগদাদে পাঠিয়ে দেন এবং তিনি এক বছরের জন্য আরবি সাহিত্য ও ইতিহাস অধ্যয়ন শুরু করেন।
নবীনচন্দ্র দাস

নবীনচন্দ্র দাস (১৮৪৫-১৯২৫) ছিলেন একজন প্রসিদ্ধ বাঙালি মিষ্টান্ন প্রস্তুতকারক, উদ্যোক্তা এবং ব্যবসায়ী। উনিশ শতকের দ্বিতীয়ার্ধে ও বিশ শতকের শুরুতে বাংলার সংস্কৃতিতে তথা বাঙালির জীবনে তার তৈরি মিষ্টান্ন জনপ্রিয়তার কারণে বিশেষ স্থান অধিকার করে। তিনি বাংলার অতি জনপ্রিয় মিষ্টান্ন রসগোল্লার উদ্ভাবক হিসাবে পরিচিতি লাভ করেন। নবীনচন্দ্র দাসের জন্ম ও বেড়ে ওঠা ইস্ট ইন্ডিয়া কোম্পানির আমলের ভারতের রাজধানী কলকাতা শহরে। বাংলা সংস্কৃতি ও সমাজে নবীন চন্দ্র দাসের প্রধান অবদান ছিল তার উদ্ভাবনী মিষ্টান্ন। বাঙালির জন্য তার উদ্ভাবিত অভিনব মিষ্টান্ন বিশেষ খ্যাতি অর্জন করে। তার তৈরি মিষ্টান্ন আজকের বাঙালি রসনায় এক গুরুত্বপূর্ণ ও শেষপাতের আবশ্যিক সংযোজন ও পরিবেশন - ব্যাপকভাবে পরিচিত "রসগোল্লা"। উনিশ শতকের বাংলায় এই জনপ্রিয় মিষ্টান্ন, সৃষ্টিকর্তা হিসেবে তাঁকে রসগোল্লার কলম্বাস বা রসগোল্লার জনক হিসাবে চিহ্নিত করেছে। তার অন্যান্য সৃষ্টির মধ্যে রয়েছে "আবার খাবো", "দেদো সন্দেশ" এবং "বৈকুন্ঠ ভোগ" (উভয়ই "কাঁচা পাক" বেস উপাদান হিসাবে ব্যবহার করে), সুপরিচিত "কস্তুরি পাক" "আতা (কাস্টার্ড আপেল) সন্দেশ" এবং "কাঠাল (কাঁঠাল) সন্দেশ"।
সেসিলিয়া চেউং

সেসিলিয়া চেউং পাক-চি (জন্ম: ২৪ মে, ১৯৮০) হচ্ছেন হংকংয়ের একজন অভিনেত্রী এবং পুরস্কারপ্রাপ্ত ক্যান্টোপপ গায়িকা। তিনি হচ্ছেন বর্তমানে হংকংয়ের শীর্ষ অভিনেত্রীদের মধ্যে একজন, সেসিলিয়া চেউংকে "গার্ল গার্ল" বলে মনে করা হয়। তিনি হচ্ছেন একজন অভিনেত্রী যিনি স্টিফেন চাউয়েরপাশাপাশি অভিনয় করে প্রথমবারের মতো মিডিয়ার মনোযোগ আকর্ষণ করেছিলেন এবং পরবর্তীতে নিজের সফল কর্মজীবনে চলে যান। সেসিলিয়া চেউং হচ্ছেন বাম হাতি নারী।
সেসিলিয়া চেউং হংকংয়ে জন্মগ্রহণ করেন। যখন তার বয়স নয় বছর ছিল তখন তার বাবা-মা তালাকপ্রাপ্ত হয়ে যায়। তাকে মাত্র চৌদ্দ বছর বয়সে তার চাচীর সঙ্গে বসবাস করার জন্য অস্ট্রেলিয়ার মেলবোর্নে পাঠানো হয় এবং তারপর তিনি ক্যাম্বারওয়েল গার্লস গ্রামার স্কুলে যোগদান করেন। তার একটি বড় সৎ-বোন আছে, দুইটি ছোট ভাই এবং তার বাবার পক্ষ থেকে একটি ছোট ভাই আছে।
১৯৯৮ সালে তার কর্মজীবন শুরু হয়, যখন তিনি একটি টেলিভিশনের জন্য লেবু চায়ের বাণিজ্যিক বিজ্ঞাপনে মডেল হিসেবে উপস্থিত হন। বিজ্ঞাপনটি শুটিং করার পর তিনি স্টিফেন চাউের মনোযোগ আকর্ষণ করেন। পরবর্তীতে, সেসিলিয়া চেউং স্টিভেন চাউয়ের কিং অফ কমেডি (১৯৯৯)-এ একটি ছোট নাইট ক্লাবে হোস্টেস্ট হিসেবে চলচ্চিত্রের প্রথম খণ্ডে উপস্থিত হন। কিং অফ কমেডি বছরের সবচেয়ে বেশি লাভজনক স্থানীয় চলচ্চিত্র হিসাবে আবির্ভূত হয়, এবং এই চলচ্চিত্রটি হংকংয়ে সেসিলিয়া চেউংকে খ্যাতি প্রদান করে। এরপর তিনি ফ্লাই মি টু পোলারিস (১৯৯৯)-এ অভিনয় করেন, যা হংকং ফিল্ম পুরস্কারে শ্রেষ্ঠ নবাগতের জন্য পুরস্কার লাভ করেন। সেসিলিয়া চেউং এছাড়াও ফ্লাই মি টু পোলারিসের জন্য থিম গান গেয়েছিলেন, যা তার গানের ক্ষমতা জনসাধারণের মধ্যে মনোযোগ অর্জন করতে সাহায্য করেছে। একই বছর, সেসিলিয়া চেউং তার প্রথম ক্যান্টোপপ অ্যালবাম এনি ওয়েদার (১৯৯৯) এর সাথে তার গানের কর্মজীবন শুরু করেন।
সেসিলিয়া চেউং ফাইলান (২০০১)-এর পর তাকে কোরিয়ান বাজারে কোপ-তারকা চিও মিন-শিকের সাথে জুড়ে দিয়েছিলেন। শ্রেষ্ঠ অভিনেত্রীর জন্য গ্র্যান্ড বেল পুরস্কারের জন্য চলচ্চিত্রটি মনোনয়ন লাভ করে। তারপর তিনি চীনা কমেডি চলচ্চিত্র দ্য লায়ন রোয়ার্স (২০০২)-এ অভিনয় করেন। সেসিলিয়া চেউং স্বতন্ত্র এবং স্পমিং নায়িকার চরিত্রে অভিনয় করে শ্রোতাদেরকে প্রভাবিত করে এবং চীনা চলচ্চিত্র মিডিয়া অ্যাওয়ার্ডে সর্বাধিক জনপ্রিয় অভিনেত্রীর পুরস্কার লাভ করেন।
ডেরেক ইয়ীর রোমান্টিক নাটক লস্ট ইন টাইম (২০০৩)-এর জন্য, চিউং হংকং ফিল্ম পুরস্কারে শ্রেষ্ঠ অভিনেত্রীর জন্য পুরস্কার জিতেছে। তিনি উক্ত চলচ্চিত্রে একজন যুবতী মহিলার চরিত্রে অভিনয় করেন যিনি একটি ট্র্যাফিক দুর্ঘটনায় তার বাগদত্তকে হারিয়েছেন। উক্ত মহিলা একজন দুঃখী একক মা হিসাবে পরিত্রাণের সমাপ্তির জন্য সংগ্রাম করিয়েছে। সেসিলিয়া চেউং ইতিপূর্বে আবেগগত পরিবর্তনের একটি স্ট্রিং প্রকাশের মাধ্যমে প্রশংসা অর্জন করেছেন। সেসিলিয়া চেউং তার কর্মজীবনে সফলতার জন্য ২০০২ সালে হুগং চলচ্চিত্র সমালোচক সমাজ পুরস্কারে সেরা অভিনেত্রীর পুরস্কার লাভ করেন।